Davlat kadastrlarini yuritish sohasini tartibga soluvchi ayrim normativ-huquqiy hujjatlarni tasdiqlash toʻgʻrisida
(resolution, 2026-01-06)

Oʻzbekiston Respublikasi Prezidentining “Yer hisobi va davlat kadastrlarini yuritish tizimini tubdan takomillashtirish chora-tadbirlari toʻgʻrisida” 2020-yil 7-sentabrdagi PF-6061-son Farmoni hamda “Oʻzbekiston Respublikasi Davlat soliq qoʻmitasi huzuridagi Kadastr agentligi faoliyatini tashkil etish chora-tadbirlari toʻgʻrisida” 2020-yil 7-sentabrdagi PQ-4819-son qarori ijrosini taʼminlash maqsadida Vazirlar Mahkamasi qaror qiladi: 1. Quyidagilar: davlat yer kadastrining tarkibiy qismlari, davlat yer kadastrini yuritishning asosiy prinsiplari hamda davlat yer kadastrini yuritishda Davlat kadastrlari palatasi va uning hududiy boshqarmalarining vazifalarini nazarda tutuvchi Davlat yer kadastrini yuritish tartibi toʻgʻrisidagi nizom 1-ilovaga muvofiq; binolar va inshootlar davlat kadastri tarkibi, bosqichlari hamda binolar va inshootlar davlat kadastrini yuritishni tashkil etishni nazarda tutuvchi Bino va inshootlar davlat kadastrini yuritish tartibi toʻgʻrisidagi nizom 2-ilovaga muvofiq; yer uchastkasi, bino va inshootlar hamda koʻp yillik daraxtlarning kadastr maʼlumotlarini tayyorlash, kadastr yigʻmajildini tayyorlash hamda kadastr yigʻmajildini shakllantirish natijasida kadastr pasportini rasmiylashtirishni nazarda tutuvchi Koʻchmas mulk obyektiga kadastr yigʻmajildini tayyorlash tartibi toʻgʻrisidagi nizom 3-ilovaga muvofiq tasdiqlansin. 2. Oʻzbekiston Respublikasi Hukumatining 4-ilovaga muvofiq ayrim qarorlari oʻz kuchini yoʻqotgan deb hisoblansin. 3. Oʻzbekiston Respublikasi Davlat soliq qoʻmitasi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov hamda Oʻzbekiston Respublikasi Davlat soliq qoʻmitasi raisi Sh.D. Kudbiyev zimmasiga yuklansin. 1. Ushbu Nizom Davlat yer kadastrini yuritish tartibini belgilaydi. Davlat yer kadastri yerlarni hisobga olish, yer uchastkalariga boʻlgan huquqlar kafolatlanishini taʼminlash, yerning tabiiy xossalarini, yerdan foydalanishni har tomonlama oʻrganish va baholash maqsadida yuritiladi. 2. Davlat yer kadastri Davlat kadastrlari yagona tizimining asosiy tarkibiy qismi hisoblanib, yerlarning tabiiy, xoʻjalik, huquqiy rejimi, toifalari, sifat xususiyatlari va qiymati, yer uchastkalarining oʻrni va oʻlchamlari, ularning yer egalari, yerdan foydalanuvchilar, ijarachilar va mulkdorlar oʻrtasidagi taqsimoti toʻgʻrisidagi maʼlumotlar hamda hujjatlar tizimidan iboratdir. 3. Oʻzbekiston Respublikasining yer fondi davlat yer kadastri obyekti hisoblanadi. 4. Yer kadastri maʼlumotlarini ishlab chiqish texnologiyasini doimiy ravishda takomillashtirish, tizimlashtirish, saqlash, yangilash hamda foydalanuvchilarga yer kadastri toʻgʻrisida ishonchli maʼlumotlar taqdim etish davlat yer kadastrining asosiy vazifalari hisoblanadi. Davlat yer kadastrini yuritish aerokosmik suratga olish, topografik-geodezik, kartografik, tuproq, agrokimyoviy, geobotanik tadqiqotlar va boshqa tadqiqotlar hamda izlanishlar olib borish, yerlarning miqdor va sifat jihatidan hisobga olinishi va baholanishi, yuridik va jismoniy shaxslarning yer uchastkalariga boʻlgan huquqlarini davlat roʻyxatidan oʻtkazish orqali taʼminlanadi. 5. Davlat yer kadastri yer munosabatlarini tartibga solish maqsadida davlat organlari va tashkilotlarini, manfaatdor yuridik va jismoniy shaxslarni yer toʻgʻrisidagi maʼlumotlar bilan taʼminlash, yerlarni muhofaza qilish, yer tuzilishini tashkil etish, yer uchun haq toʻlash miqdorlarini asoslash, xoʻjalik faoliyatini baholash uchun moʻljallangan. 6. Quyidagilar davlat yer kadastrining tarkibiy qismlari hisoblanadi: yer uchastkalariga egalik qilish, ulardan foydalanish, ularga boʻlgan mulk yoki ijara huquqlarini davlat roʻyxatidan oʻtkazish toʻgʻrisidagi maʼlumotlarni, shuningdek, servitutlarni va ushbu huquqlarga doir boshqa cheklashlarni hisobga olish; yer miqdorini hisobga olish; yer sifatini hisobga olish (tuproq bonitetini aniqlash); yerni qiymat jihatidan baholash. 7. Quyidagilar davlat yer kadastrini yuritishning asosiy prinsiplari hisoblanadi: respublikaning butun hududini qamrab olish; fazoviy koordinatlarning yagona tizimini (WGS-84) qoʻllash; yer kadastriga doir maʼlumotlarni ishlab chiqish uslubining birligi va uzluksizligi; yer kadastriga doir maʼlumotlarning ishonchliligi va tejamliligi. 8. Davlat yer kadastri maʼlumotlari asosiy (birlamchi) va joriy turga boʻlinadi. Birlamchi roʻyxatdan oʻtkazish vaqtida olingan maʼlumotlar va davlat yer kadastri birlamchi maʼlumotlarini tuzish asosiy maʼlumotlar hisoblanadi. Davlat yer kadastri maʼlumotlarini qayta roʻyxatdan oʻtkazish va (yoki) oʻzgartirish jarayonida olingan maʼlumotlar joriy maʼlumotlar hisoblanadi. 9. Davlat yer kadastri Davlat kadastrlari yagona tizimi, boshqa davlat kadastrlarini monitoringini yuritish uchun fazoviy-huquqiy asos hisoblanadi. Davlat kadastrlari yagona tizimiga davlat yer kadastriga oid kiritiladigan maʼlumotlarning tarkibi Oʻzbekiston Respublikasi Davlat soliq qoʻmitasi huzuridagi Kadastr agentligi (keyingi oʻrinlarda — Kadastr agentligi) tomonidan ishlab chiqiladi hamda Oʻzbekiston Respublikasi Davlat soliq qoʻmitasi va Qishloq xoʻjaligi vazirligi bilan kelishiladi. 10. Yer kadastri maʼlumotlaridan yer munosabatlarini tartibga solishda, yerdan foydalanish bilan bogʻliq ijtimoiy, iqtisodiy va ekologik vazifalarni hal etishda foydalanilishi kerak. 11. Davlat yer kadastrini yuritish ishlari Oʻzbekiston Respublikasining Davlat budjetidan, yer uchastkasiga boʻlgan huquqlarni davlat roʻyxatidan oʻtkazish uchun toʻlovlar va boshqa manbalar hisobidan moliyalashtiriladi. 12. Quyidagilar davlat yer kadastrining mazmunini tashkil etadi: yer uchastkalariga boʻlgan huquqlarni davlat roʻyxatidan oʻtkazish; yer uchastkalarini elektron hisobga olish; yerni qiymat jihatidan baholash; yer kadastri maʼlumotlarini tizimlashtirish, saqlash, yangilash va manfaatdor shaxslarga belgilangan tartibda taqdim etish. 13. Yer uchastkasiga boʻlgan huquqlarning vujudga kelishiga doir maʼlumotlar yer kadastri maʼlumotlarining birlamchi qismi hisoblanadi hamda mazkur yer uchastkasini hisobga olish, qiymatini aniqlash va huquqlarni roʻyxatga olishning asosini tashkil etadi. Yer uchastkalariga boʻlgan huquqlarni birlamchi (qayta) davlat roʻyxatidan oʻtkazishda yer uchastkasi va uning chegaralariga oid maʼlumotlar Davlat kadastrlari yagona tizimida aks ettirilgan holda amalga oshiriladi. 14. Yer uchastkalariga boʻlgan huquqlar, ushbu huquqlarning vujudga kelishi, boshqa shaxsga oʻtishi, cheklanishi va toʻxtatilishi qonunchilik hujjatlarida belgilangan tartibda davlat roʻyxatidan oʻtkaziladi. 15. Yer uchastkalarining chegaralarini belgilash WGS-84 koordinata tizimida kartografiya materialidan foydalangan holda, geodeziya usullari bilan joyning oʻzida chegaralarning burilish nuqtalari katalogiga muvofiq ularni chegara qoziqlari bilan mahkamlash orqali amalga oshiriladi. Natijalar Davlat kadastrlari yagona tizimining yer kadastri qatlamida aks ettiriladi. Yer uchastkalarining umumiy maydoni talab qilinadigan aniqlikda tahliliy, grafik-tahliliy yoki mexanik usullar bilan aniqlanadi. Yer uchastkasi toʻgʻrisidagi maʼlumotlar avtomatlashtirilgan axborot tizimida yuritiladi. Joriy roʻyxatdan oʻtkazish maʼlumotlarini shakllantirishda roʻyxatga oluvchi axborot tizimida yer uchastkalari egalari, yerdan foydalanuvchilar, ijarachilar va mulkdorlarning huquqiy holati, shuningdek, yerning maydoni, chegaralari, undan foydalanish maqsadi va foydalanish rejimi boʻyicha yuz bergan oʻzgarishlar toʻgʻrisidagi maʼlumotlar kiritiladi. 16. Yer uchastkalarining umumiy maydonini hisobga olish asosan geodeziya usullari bilan, yuqori aniqlikni talab etmaydigan hollarda esa kartometrik usullar bilan bajariladi. Ekin maydonlari boʻyicha yer miqdorini hisobga olish bir va undan ortiq konturlardan iborat boʻlgan asosiy yer kadastri birliklari — yer uchastkalari doirasida yuritiladi. Barcha toifadagi ekin maydonlari hisobga olinishi kerak. Qishloq xoʻjaligi toifasidagi yer maydonlari yer turlari boʻyicha yer kadastri maʼlumotlari tarkibida alohida qatlamda hisobga olinadi. 17. Davlat yer kadastrining alohida qatlami shaklida, yer sifatini hisobga olish quyidagilarni oʻz ichiga oladi: tabiiy-qishloq xoʻjaligi va yer kadastri boʻyicha rayonlashtirish, yer tasnifi, ularni ekologiya, texnologiya va shaharsozlik belgilari va boshqa belgilar boʻyicha tavsiflash, tuproq va yerni guruhlarga ajratish. Yerlarning oʻlchami, joylashgan oʻrni (koordinatalar katalogi bilan), toifasi va sifati holatiga oid qayd etiladigan maʼlumotlar yerni hisobga olish toʻgʻrisidagi maʼlumotlarni tashkil etadi. 18. Maʼmuriy-hududiy darajaning oshishiga qarab, yerni hisobga olish toʻgʻrisidagi maʼlumotlar uning koʻrsatkichlarining taqqoslanuvchanligiga rioya qilingan holda umumlashtiriladi. 19. Turli maqsadlarga moʻljallangan yer uchastkalari holatini baholash yerlardan foydalanish samaradorligining hozirgi holati darajasini aniqlashga hamda kelajakda uni oshirish imkoniyatlarini tahlil qilish, asoslash, yer soligʻi va boshqa toʻlovlarni, uning normativ bahosini hisoblab chiqarish, yerlardan oqilona va samarali foydalanishni ragʻbatlantirish uchun amalga oshiriladi. Barcha toifadagi yerlarni baholash ishlari tizimli ravishda amaldagi holat va baholash koʻrsatkichlari (yerlarning har bir toifasi uchun oʻziga xos boʻlgan) yordamida qonunchilik hujjatlarida belgilangan tartibda amalga oshiriladi. Qishloq xoʻjaligi va oʻrmon xoʻjaligi maqsadlaridagi yerlar uchun ham tuproqning unumdorlik quvvati — tuproq boniteti boʻyicha qiyosiy baholash amalga oshiriladi. Yerlarning qiymat bahosiga va tuproq bonitetiga doir maʼlumotlar yer bahosiga oid yer kadastri maʼlumotlarining alohida qatlamida tashkil etiladi. 20. Yer uchastkasini davlat roʻyxatidan oʻtkazish, hisobga olish va baholashga doir asosiy va joriy maʼlumotlar yer kadastri maʼlumotlari majmuini tashkil etadi, ular har xil: alfavit — raqam (matn, jadval, koordinatlar va maydonlar roʻyxati) va grafik (reja, xarita, sxemalar) shakllarida qayd etiladi. 21. Davlat kadastrlari yagona tizimida davlat yer kadastri maʼlumotlari asosiy qatlam hisoblanib, tuman (shahar)ning maʼmuriy-hududiy chegarasi doirasida yuritiladi. Har bir maʼmuriy-hududiy birlik chegarasidagi barcha yer uchastkalari chegaralari, ularning egalari, foydalanuvchilari, ijarachilari va mulkdorlari tarkibi, shuningdek, chegaralarda boʻlgan oʻzgarishlar muntazam ravishda kiritib boriladi. 22. Har bir maʼmuriy-hududiy darajada axborot tizimi orqali taqdim etiladigan yer kadastriga doir maʼlumotlar tarkibi va shakli Kadastr agentligi tomonidan tasdiqlanadi. 23. Yer kadastriga doir maʼlumotlarning ishonchliligi uchun davlat yer kadastrini yuritish vazifasi yuklangan vakolatli organ masʼul xodimlari, shuningdek, yer uchastkalari egalari, yerdan foydalanuvchilar, ijarachilar va mulkdorlar javob beradilar. 24. Davlat yer kadastri ushbu Nizomga ilovada keltirilgan sxemaga muvofiq yuritiladi. 25. Dastlabki kadastr maʼlumotlari yangilanayotganda yer uchastkalarining huquqiy holatida, yerlarning sifat holati va ulardan foydalanishda, ularni baholashda yuz berayotgan oʻzgarishlar aniqlanadi va roʻyxatdan oʻtkaziladi. Yer uchastkalari egalari, yerdan foydalanuvchilar, ijarachilar va mulkdorlar Davlat kadastrlari palatasi hududiy boshqarmalariga (roʻyxatdan oʻtkazuvchi organga), boshqa tashkilotlarga koʻrsatib oʻtilgan oʻzgarishlar toʻgʻrisida oʻn kun muddatda axborot berishga majburdirlar. 26. Davlat kadastrlari palatasining tuman (shahar) filiallari: yer uchastkalari egalari, yerdan foydalanuvchilar, ijarachilar va mulkdorlar murojaatlari asosida davlat yer kadastrini yuritishda (yer uchastkalari tarkibida va undan foydalanishda) yuz bergan oʻzgarishlar toʻgʻrisidagi maʼlumotlarni toʻplaydilar va naturada (joyning oʻzida) tekshirilgandan keyin joriy oʻzgarishlarni elektron axborot tizimiga kiritadi; tuman (shahar) hududi kadastr zonalari, kadastr massivlari, kadastr mavzelari, yer uchastkalariga boʻlinishini taʼminlaydi va doimiy monitoringini yuritadi. 27. Davlat kadastrlari palatasining Qoraqalpogʻiston Respublikasi, viloyatlar va Toshkent shahar hududiy boshqarmalari: davlat yer kadastrini yuritishda (yer uchastkalari tarkibida va undan foydalanishda hamda huquqiy holatida) yuz bergan oʻzgarishlarni yer uchastkalari egalari, yerdan foydalanuvchilar, ijarachilar va mulkdorlarning buyurtmalari asosida davlat roʻyxatidan oʻtkazadi; davlat yer kadastrini yuritishda tumanlar (shaharlar) filiallari faoliyatini muvofiqlashtirib boradi; Davlat kadastrlari yagona tizimi tarkibida davlat yer kadastri yuritilishida Qoraqalpogʻiston Respublikasi, viloyatlar va Toshkent shahri tuman (shahar)lar maʼmuriy chegaralari kesimida kadastr zonalari, kadastr massivlari, kadastr mavzelari shakllanishi va yuritilishini taʼminlaydi; yerlarning tabiiy, xoʻjalik va huquqiy rejimi, toifalari, yer uchastkalarining oʻrni va oʻlchamlari, yer egalari, yerdan foydalanuvchilar, ijarachilar va mulkdorlar oʻrtasidagi taqsimoti toʻgʻrisidagi elektron maʼlumotlarni shakllantiradi. 28. Davlat kadastrlari palatasi: yer kadastriga oid ochiq geoaxborot maʼlumotlarining Internet jahon axborot tarmogʻida keng yoritilishini tashkil etadi, manfaatdor vazirliklar va idoralarga maʼlumotlar taqdim etadi; yer fondi holatidagi oʻzgarishlarni oʻz vaqtida aniqlash boʻyicha kuzatishlar tizimini tashkil etadi va amalga oshiradi; har bir yer egasi, yerdan foydalanuvchi, ijarachi va yer uchastkasi mulkdori boʻyicha yer kadastri elektron maʼlumotlar bazasini shakllantiradi; Yer fondi toifalarining yer turlari boʻyicha milliy hisobot Milliy geoaxborot tizimida yuritilishini tashkil etadi va amalga oshiradi; har yili 1-fevralga qadar Kadastr agentligiga Oʻzbekiston Respublikasida Yer fondi toifalari holati toʻgʻrisidagi milliy hisobotni taqdim etadi. 29. Kadastr agentligi: davlat yer kadastri yuritilishini tartibga soluvchi hujjatlarning ishlab chiqilishini taʼminlaydi; Qoraqalpogʻiston Respublikasi, viloyatlar, tumanlarning (shaharlarning) maʼmuriy chegaralarini, keyinchalik ularning maydonlarini muvofiqlashtirgan holda, geodezik usullar bilan belgilash va joylarga biriktirib qoʻyish ishlarini amalga oshiradi; yer resurslarini aerokosmik usullar bilan oʻrganishni tashkil etadi; yerlarning miqdori va ulardan foydalanilishi toʻgʻrisidagi hisobotlarni oʻrganadi, tahlil qiladi va umumlashtiradi; har yili 1-martga qadar Oʻzbekiston Respublikasida Yer fondi toifalari holati toʻgʻrisidagi milliy hisobotni rasmiy veb-sayti orqali ochiq maʼlumot sifatida taqdim etadi. 30. Davlat yer kadastrini yuritishda Oʻzbekiston Respublikasi Qishloq xoʻjaligi vazirligi tomonidan quyidagilar amalga oshiriladi: tuproqshunoslik, agrokimyo, geobotanikaga oid va boshqa izlanishlarni hamda tadqiqotlarni amalga oshirish; yerlarni sifat jihatdan hisobga olish hamda baholash. 31. Ushbu Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar. Bosqichlar Subyektlar Tadbirlar Bajarish muddatlari 1-bosqich Yer uchastkalari egalari, yerdan foydalanuvchilar, ijarachilar va mulkdorlar Davlat yer kadastrini yuritishda (dastlabki kadastr maʼlumotlari yangilanayotganda yer uchastkalarining huquqiy holatida, yerlarning sifat holati va ulardan foydalanishda, ularni baholashda) oʻzgarishlar yuz berganda, Davlat kadastrlari palatasi hududiy boshqarmalariga (roʻyxatdan oʻtkazuvchi organga), boshqa tashkilotlarga axborot beradi. Oʻn kun muddatda 2-bosqich Davlat kadastrlari palatasining tuman (shahar) filiallari 1. Davlat yer kadastrini yuritishda (yer uchastkalari tarkibida va undan foydalanishda) yuz bergan oʻzgarishlar toʻgʻrisidagi maʼlumotlarni toʻplaydi va naturada (joyning oʻzida) tekshirilgandan keyin joriy oʻzgarishlarni elektron axborot tizimiga kiritadi. 1. Murojaatlar asosida 2. Tuman (shahar) hududi kadastr zonalari, kadastr massivlari, kadastr mavzelari, yer uchastkalariga boʻlinishini taʼminlaydi va doimiy monitoringini yuritadi. 2. Doimiy ravishda 3-bosqich Davlat kadastrlari palatasining Qoraqalpogʻiston Respublikasi, viloyatlar va Toshkent shahar hududiy boshqarmalari 1. Davlat yer kadastrini yuritishda (yer uchastkalari tarkibida va undan foydalanishda hamda huquqiy holatida) yuz bergan oʻzgarishlarni davlat roʻyxatidan oʻtkazadi. 1. Murojaatlar asosida 2. Davlat yer kadastrini yuritishda tumanlar (shaharlar) filiallari faoliyatini muvofiqlashtirib boradi. 2. Doimiy ravishda 3. Davlat kadastrlari yagona tizimi tarkibida davlat yer kadastrini yuritishda Qoraqalpogʻiston Respublikasi, viloyatlar va Toshkent shahri tuman (shahar)lar maʼmuriy chegaralari kesimida kadastr zonalari, kadastr massivlari, kadastr mavzelari shakllanishi va yuritilishini taʼminlaydi. 3. Doimiy ravishda 4. Yerlarning tabiiy, xoʻjalik va huquqiy rejimi, toifalari, yer uchastkalarining oʻrni va oʻlchamlari, yer egalari, yerdan foydalanuvchilar, ijarachilar va mulkdorlar oʻrtasidagi taqsimoti toʻgʻrisidagi elektron maʼlumotlarni shakllantiradi. 4. Doimiy ravishda 4-bosqich Davlat kadastrlari palatasi 1. Yer kadastriga oid ochiq geoaxborot maʼlumotlarining Internet jahon axborot tarmogʻida keng yoritilishini tashkil etadi, manfaatdor vazirliklar va idoralarga maʼlumotlar taqdim etadi. 2. Yer fondi holatidagi oʻzgarishlarni oʻz vaqtida aniqlash boʻyicha kuzatishlar tizimini tashkil etadi va amalga oshiradi. 3. Har bir yer egasi, yerdan foydalanuvchi, ijarachi va yer uchastkasi mulkdori boʻyicha yer kadastri elektron maʼlumotlar bazasini shakllantiradi; 4. Yer fondi toifalarining yer turlari boʻyicha milliy hisobot Milliy geoaxborot tizimida yuritilishini tashkil etadi va amalga oshiradi. 5. Har yili 1-fevralga qadar Kadastr agentligiga Oʻzbekiston Respublikasida Yer fondi toifalari holati toʻgʻrisidagi milliy hisobotni taqdim etadi. Doimiy ravishda 5-bosqich Davlat soliq qoʻmitasi huzuridagi Kadastr agentligi 1. Davlat yer kadastri yuritilishini tartibga soluvchi hujjatlarning ishlab chiqilishini taʼminlaydi. 2. Qoraqalpogʻiston Respublikasi, viloyatlar, tumanlarning (shaharlarning) maʼmuriy chegaralarini, keyinchalik ularning maydonlarini muvofiqlashtirgan holda, geodezik usullar bilan belgilash va joylarga biriktirib qoʻyish ishlarini amalga oshiradi. 3. Yer resurslarini aerokosmik usullar bilan oʻrganishni tashkil etadi. 4. Yerlarning miqdori va ulardan foydalanilishi toʻgʻrisidagi hisobotlarini oʻrganadi, tahlil qiladi va umumlashtiradi. 5. Har yili 1-martga qadar Oʻzbekiston Respublikasida Yer fondi toifalari holati toʻgʻrisidagi milliy hisobotni rasmiy veb-sayti orqali ochiq maʼlumot sifatida taqdim etadi. Belgilangan muddatlarda 6-bosqich Qishloq xoʻjaligi vazirligi 1. Tuproqshunoslik, agrokimyo, geobotanikaga oid va boshqa izlanishlarni hamda tadqiqotlarni amalga oshiradi. 2. Yerlarni sifat jihatdan hisobga olish hamda baholashni amalga oshiradi. 3. Maʼlumotlarni belgilangan tartibda Davlat kadastrlari yagona tizimiga axborot tizimlari orqali taqdim etadi. Belgilangan muddatlarda 1. Ushbu Nizom Binolar va inshootlar davlat kadastrini yuritish tartibini belgilaydi. Binolar va inshootlar davlat kadastri hududiy prinsip boʻyicha tashkil etiladi va obyektlarning huquqiy, xoʻjalik va arxitektura-qurilish maqomi toʻgʻrisidagi maʼlumotlar tizimini tashkil etadi. Binolar va inshootlar davlat kadastri binolar va inshootlar mulkdorlari va bu obyektlardan boshqa foydalanuvchilarning huquqlarini, shuningdek, binolar va inshootlarga egalik huquqi va boshqa ashyoviy huquqlarning davlat roʻyxatidan oʻtkazilishini taʼminlash uchun axborot tizimi yordamida raqamli shaklda davlat tilida yuritiladi. 2. Binolar va inshootlar davlat kadastrini yuritish boʻyicha munosabatlar mazkur Nizom va boshqa qonunchilik hujjatlari bilan tartibga solinadi. 3. Binolar va inshootlar davlat kadastri maʼlumotlari barcha davlat tashkilotlari, yuridik va jismoniy shaxslar uchun majburiy yuridik kuchga egadir. Kadastr hujjatlari binolar va inshootlar bilan fuqarolik-huquqiy bitimlarni amalga oshirishda va boshqa yuridik harakatlarda huquqiy, iqtisodiy va texnik maʼlumotlar sifatida qabul qilinishi kerak. 4. Binolar va inshootlar davlat kadastrini yuritish obyektlar toʻgʻrisidagi kadastr maʼlumotlarini shakllantirishdagi ishonchli hujjatlar va boshqa maʼlumotlardan foydalanilgan holda amalga oshiriladi. 5. Binolar va inshootlarning davlat kadastrini yuritish ushbu Nizomga 1-ilovada keltirilgan sxemaga muvofiq amalga oshiriladi. 6. Davlat kadastrlari yagona tizimini shakllantirish va yuritishni tashkil etish, shuningdek, binolar va inshootlar davlat kadastrini yuritish ishlariga umumiy rahbarlik qilish, ularni metodik jihatdan taʼminlash Oʻzbekiston Respublikasi Davlat soliq qoʻmitasi huzuridagi Kadastr agentligi (keyingi oʻrinlarda — Kadastr agentligi) tomonidan amalga oshiriladi. 7. Binolar va inshootlar davlat kadastrini yurituvchi organlar kadastr hujjatlarini va kadastr maʼlumotlarini ruxsatsiz olish va oshkor etishdan himoya qilinishini taʼminlashlari shart, ochiq maʼlumotlar bundan mustasno. 8. Binolar va inshootlar davlat kadastrini yuritish boʻyicha ishlar koʻchmas mulkka kadastr hujjatlarini tayyorlaganlik, ularga boʻlgan huquqlarni davlat roʻyxatidan oʻtkazganlik uchun toʻlanadigan toʻlovlar hamda qonunchilik hujjatlari bilan taqiqlanmagan boshqa manbalar hisobidan moliyalashtiriladi. Davlat mulki boʻlgan obyektlar boʻyicha binolar va inshootlar davlat kadastrini yuritish ishlari Oʻzbekiston Respublikasining Davlat budjeti mablagʻlari hisobidan amalga oshiriladi. 9. Binolar va inshootlar davlat kadastri kadastr rejasidan, kadastr hujjatlaridan va geofondlardan, shuningdek, mazkur Nizomda belgilangan tartibda shakllantiriladigan axborot tizimi maʼlumotlaridan iborat. 10. Binolar va inshootlar davlat kadastrini yuritish axborot tizimlari orqali quyidagi bosqichlarda amalga oshiriladi: 1-bosqich — binolar va inshootlarning texnik koʻrsatkichlarini oʻlchash vositalari orqali aniqlash va axborot tizimida hisobga olish; 2-bosqich — obyektlarni chizmada joylashtirib, raqamli kadastr rejasini tuzish; 3-bosqich — oldingi bosqichlarda olingan maʼlumotlarni hisobga olgan holda, maʼlumotlarni axborot tizimiga kiritish yoki mavjud maʼlumotlarni yangilash. 11. Binolar va inshootlar davlat kadastri maʼlumotlari Oʻzbekiston Respublikasi hududlarini kadastr boʻlinishi, tumanlar, shaharlar boʻyicha tuziladi, ularning hududi davlat yer kadastri maʼlumotlari asosida hisobga olish uchastkalariga boʻlinadi. 12. Tumanlar, shaharlar va boshqa aholi yashash punktlarining kadastrga oid boʻlinishi chegaralarni belgilash va hududlarni tuman doirasida yoxud shahar chegaralarini hisobga olish uchastkalariga boʻlinishini bildiradi. Qoraqalpogʻiston Respublikasiga, viloyatlarga, Toshkent shahriga, tumanlar, shaharlar va boshqa aholi yashash punktlariga, shuningdek, hisobga olish uchastkalariga yagona tizim boʻyicha kadastr raqami beriladi. 13. Binolar va inshootlarning kadastr yigʻmajildi maʼlumotlari binolar va inshootlar davlat kadastri maʼlumotlarining asosini tashkil qiladi. Binolar va inshootlar davlat kadastriga maʼlumotlar belgilangan tartibda ajratilgan yer uchastkasida ularning qurilishi tugallangandan keyin yoxud qonunchilik hujjatlarida nazarda tutilgan tartibda va shartlarda ular boʻyicha bitimlar tuzilgandan keyin hisobga kiritiladi. Qonunchilik hujjatlarida belgilangan holatlarda qurilishi tugallanmagan bino va inshootlar ham bino va inshootlar davlat kadastrida hisobga olinishi mumkin. Binolar va inshootlar davlat kadastrini yuritishda axborot tizimida bino va inshootga mulk huquqi yoki boshqa ashyoviy huquqlar (ularning paydo boʻlishi, boshqa shaxsga oʻtishi, cheklanishi va toʻxtatilishi) toʻgʻrisidagi, shuningdek, obyektni tavsiflovchi boshqa maʼlumotlar qayd etiladi. Maxfiylik rejimiga ega boʻlgan binolar va inshootlar toʻgʻrisidagi maʼlumotlarni shakllantirish va mazkur obyektlarni roʻyxatdan oʻtkazish boʻyicha maʼlumotlardan foydalanish shartlari qonunchilik hujjatlarida belgilanadi. 14. Binolar va inshootlar davlat kadastrini yuritishda davlat kadastriga oid kiritiladigan maʼlumotlarning tarkibi Kadastr agentligi tomonidan ushbu Nizomga 2-ilovada koʻrsatilgan minimal talablar asosida ishlab chiqiladi. Binolar va inshootlar joylashgan yer, ularga boʻlgan mulk huquqi yoki boshqa ashyoviy huquqlarning yuridik va jismoniy shaxslarga tegishliligi, ushbu huquqlarning paydo boʻlish asoslari va muddatlari, ularning toʻxtatilish muddatlari, mulk huquqi va boshqa ashyoviy huquqlarni cheklash shartlari, ushbu obyektlarga uchinchi shaxslarning huquqlari toʻgʻrisidagi maʼlumotlar binolar va inshootlarning huquqiy holati toʻgʻrisidagi maʼlumotlar hisoblanadi. Ushbu maʼlumotlar axborot tizimiga bino va inshootga boʻlgan huquqlarni davlat roʻyxatidan oʻtkazish jarayonida kiritiladi. Binolar va inshootlarning qiymati, ulardan foydalanish xususiyatlari, ushbu obyektlarning ishlab chiqarishdagi maqsadlari va boshqa maʼlumotlar binolar va inshootlar xoʻjalik maqomining asosini tashkil etadi. Binolar va inshootlarning yer tuzish sxemalariga, aholi punktlarining bosh rejalariga, qishloq va mahalla fuqarolari yigʻinlari hududlarini meʼmoriy rejalashtirishni tashkil etish loyihalariga va boshqa shaharsozlik hujjatlariga, shuningdek, shaharsozlik normalari va qoidalari talablariga muvofiqligi, binolar parametrlari (qavatlari, umumiy, yashash, ishlab chiqarish maydonlari), egallab turgan yer uchastkasi, qurilgan sanasi, muhandislik-texnik kommunikatsiyalarning mavjudligi, seysmik chidamliligi toʻgʻrisidagi va boshqa texnik maʼlumotlar binolar va inshootlarning arxitektura-qurilish maqomi hisoblanadi. 15. Kadastr maʼlumotlari asl hujjatlar yoki davlat organlari qarorlarining, shartnomalarning (oldi-sotdi, hadya qilish, almashtirish, ijaraga olish, renta va boshqalar), bino va inshootlar loyiha-smeta hujjatlarining, ilgari roʻyxatdan oʻtkazilganligi toʻgʻrisidagi boshqa maʼlumotlarning tegishli ravishda rasmiylashtirilgan nusxalari asosida tuziladi. 16. Har bir bino va inshoot axborot tizimiga muayyan kadastr raqami ostida yozib qoʻyiladi. 17. Axborot tizimidagi yozuvlarni oʻzgartirishga yoki toʻldirishga yoʻl qoʻyilmaydi. Agar axborot tizimiga kiritilgan maʼlumotlarni oʻzgartirish yoki toʻldirish zarurati paydo boʻlsa, u holda ilgarigi yozuvlar axborot tizimida saqlanib qolgan holda bekor qilinadi va obyekt toʻgʻrisidagi yangi maʼlumotlar bilan aynan shu kadastr raqami ostida toʻldiriladi. Bino va inshootlarning parametrlari (qavatlari, umumiy, yashash, ishlab chiqarish maydonlari) oʻzgarganda, axborot tizimiga mazkur Nizomning 10-bandiga muvofiq oʻzgarishlar kiritiladi. 18. Mazkur Nizomning 12-bandida nazarda tutilgan maʼlumotlar toʻplangan va davlat roʻyxatidan oʻtkazilgandan keyin bino yoki inshoot kadastr rejasida belgilanadi. Kadastr rejasi avtomatik loyihalashtirish tizimlaridan foydalangan holda elektron shaklda boʻlib, bu roʻyxatdan oʻtkaziladigan obyektlarning joylashuvi va asosiy parametrlarining koʻrgazmali chizma belgilanishini taʼminlaydi. 19. Davlat kadastrlari yagona tizimida bino va inshootlar davlat kadastri tuman (shahar)lar kesimida Davlat kadastrlari palatasi va uning hududiy boshqarmalari tomonidan yuritiladi. Bino va inshootlar davlat kadastri maʼlumotlar bazasida bino va inshootlar tasnifi boʻyicha obyektlar guruhga boʻlinadi. Bunda bino va inshootlarning hududiyligi, maqsad yoʻnalishi, yuridik va jismoniy shaxslarga mulk huquqi yoki boshqa ashyoviy huquqlarda tegishliligi, shuningdek, qurilish-texnik tavsiflariga qarab belgilanadi. 20. Binolar va inshootlarning holati boʻyicha kadastr maʼlumotlarining umumlashtirilgan statistik koʻrsatkichlari Kadastr agentligi tomonidan har yili tuman va shaharlar kesimida ochiq maʼlumot sifatida Internet tarmogʻida keng yoritilishi tashkil etiladi. 21. Ushbu Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javob beradilar. Bosqichlar Subyektlar Tadbirlar Bajarish muddatlari 1-bosqich Davlat kadastrlari palatasi va uning Qoraqalpogʻiston Respublikasi, viloyatlar va Toshkent shahar hududiy boshqarmalari 1. Binolar va inshootlar davlat kadastriga maʼlumotlar belgilangan tartibda ajratilgan yer uchastkasida ularning qurilishi tugallangandan keyin yoxud qonunchilik hujjatlarida nazarda tutilgan tartibda va shartlarda ular boʻyicha bitimlar tuzilgandan keyin hisobga kiritiladi. Qonunchilik hujjatlarida belgilangan holatlarda qurilishi tugallanmagan bino va inshootlar ham bino va inshootlar davlat kadastrida hisobga olinishi mumkin. 2. Binolar va inshootlar davlat kadastrini yuritishda axborot tizimida bino va inshootga mulk huquqi yoki boshqa ashyoviy huquqlar (ularning paydo boʻlishi, boshqa shaxsga oʻtishi, cheklanishi va toʻxtatilishi) toʻgʻrisidagi, shuningdek, obyektni tavsiflovchi boshqa maʼlumotlar qayd etiladi. Buyurtmalar asosida 2-bosqich Kadastr agentligi 1. Bino va inshootlar davlat kadastrini yuritishda maʼlumotlar va axborotlar sifatini nazorat qiladi. 2. Binolar va inshootlarning holati boʻyicha kadastr maʼlumotlarining umumlashtirilgan statistik koʻrsatkichlarini tuman va shaharlar kesimida ochiq maʼlumot sifatida Internet jahon axborot tarmogʻida yoritadi. 1. Doimiy ravishda 2. Har yili 1-yanvar holatiga 1. Ushbu Nizom koʻchmas mulk obyektlariga kadastr yigʻmajildini tayyorlash tartibini belgilaydi. Ushbu Nizom kapital qurilish obyekti hisoblanmagan, shu jumladan, yengil konstruksiyali qurilmalarga nisbatan tatbiq etilmaydi. 2. Mazkur Nizomda quyidagi asosiy tushunchalar qoʻllaniladi: bino — funksional maqsadiga qarab, odamlar yashashi yoki boʻlishiga va har xil turdagi ishlab chiqarish jarayonlarini bajarishga moʻljallangan, yopiq hajmni tashkil etuvchi tayanch, toʻsma yoki har ikkala maqsadga xizmat qiluvchi konstruksiyalardan iborat qurilish tizimi; yer uchastkasi — yer yuzasining qayd etilgan chegaraga, maydonga, joylashish manziliga, huquqiy rejimga hamda boshqa xususiyatlarga ega boʻlgan qismi; inshoot — har xil turdagi ishlab chiqarish jarayonlarini bajarishga, materiallar, buyumlar, asbob-uskunalarni saqlashga, odamlarning vaqtincha boʻlishiga, odamlar, yuklar va boshqa narsalarni olib oʻtishga moʻljallangan, tayanch, toʻsma yoki har ikkala maqsadga xizmat qiluvchi konstruksiyalardan iborat hajmiy, yassi yoki chiziq tarzidagi yer tepasida, yer yuzasida va yer ostida joylashgan qurilish tizimi; kadastr yigʻmajildi — obyektning koʻchmas mulkka boʻlgan huquqlarni shakllantirish, hisobga olish va keyinchalik davlat roʻyxatidan oʻtkazish uchun zarur boʻlgan kadastr suratiga olish, texnik xatlovdan oʻtkazish va pasportlashtirishning, maxsus tekshirish va izlanishlarning, sifat va qiymat jihatidan baholashning hujjatlari, materiallari va maʼlumotlari jamlamasi; kadastr muhandisi — geodeziya-kartografiya ishlari bilan shugʻullanuvchi tashkilot bilan tuziladigan mehnat shartnomasi asosida faoliyat yurituvchi yoki oʻz faoliyatini yakka tartibdagi tadbirkor sifatida amalga oshiruvchi va kadastr muhandisi malaka shahodatnomasiga ega jismoniy shaxs; kadastr pasporti — koʻchmas mulk obyekti va obyektning kadastr raqami haqida umumiy maʼlumotlarni oʻz ichiga olgan elektron hujjat; kapital qurilish obyektlari — yer bilan uzviy bogʻliq boʻlgan va ularning belgilangan maqsadiga nomutanosib zarar yetkazmagan holda joyini oʻzgartirish mumkin boʻlmaydigan binolar, inshootlar, shuningdek, qurilishi tugallanmagan obyektlar; koʻp yillik daraxtlar — bogʻlar, tokzorlar, tutzorlar va boshqa oʻrmon daraxtlari; koʻchmas mulk — yer uchastkalari, yer osti boyliklari, binolar, inshootlar, koʻp yillik daraxtlar va yer bilan uzviy bogʻlangan boshqa mol-mulk, yaʼni belgilangan maqsadiga nomutanosib zarar yetkazmagan holda joyini oʻzgartirish mumkin boʻlmaydigan obyektlar; maxsus inshootlar — belgilangan maqsadlarda foydalanish uchun alohida yer uchastkasida qurilgan muhandislik inshootlari majmuasi, jumladan, temir va avtomobil yoʻllari, aloqa va elektr oʻtkazish liniyalari, yer yuzasida, yer usti va yer ostida joylashgan magistral quvurlar, magistral kanal va kollektorlar; qurilishi tugallanmagan obyektlar — qurilishi belgilangan tartibda ajratilgan yer uchastkasida tasdiqlangan loyiha hujjatlariga muvofiq boshlangan, lekin muayyan kunga kelib tugallanmagan yoki qurilishi tugallangan, lekin foydalanishga qabul qilinmagan bino va inshootlar. 3. Kadastr yigʻmajildi koʻchmas mulkning turi, tavsifi, hajmi, qiymati va boshqa koʻrsatkichlarini aniqlash maqsadida axborot tizimi orqali tayyorlanadi va saqlanadi. 4. Kadastr yigʻmajildi koʻchmas mulk obyektining geografik joylashuvi, huquqiy maqomi, miqdor, sifat tavsiflari va qiymati, shuningdek, uning holatidagi joriy oʻzgarishlar haqidagi materiallar va maʼlumotlarni hamda koʻchmas mulkka boʻlgan huquqlarni tasdiqlovchi hujjatlarni jamlash yoʻli bilan kadastr muhandislari va Oʻzbekiston Respublikasi Iqtisodiyot va moliya vazirligi huzuridagi Kadastr agentligi Davlat kadastrlari palatasining (keyingi oʻrinlarda — Davlat kadastrlari palatasi) tegishli tuman (shahar) filiallari tomonidan tayyorlanadi va qogʻoz hamda elektron shaklda Davlat kadastrlari palatasida doimiy saqlanadi. Koʻchmas mulk obyektiga tayyorlangan kadastr yigʻmajildi natijasi boʻyicha mulkdorga yoki uning ishonchnomasi asosida harakat qiluvchi shaxsga, shuningdek, mulkdorning merosxoʻriga kadastr pasporti taqdim etiladi. Mulkdorning yoki uning ishonchnomasi asosida harakat qiluvchi shaxsning, shuningdek, mulkdor merosxoʻrining soʻroviga koʻra kadastr yigʻmajildining nusxasi elektron shaklda taqdim etiladi. Davlat kadastrlari palatasining tuman (shahar) filiallari tomonidan oʻtkazilgan oʻlchov ishlari natijasida tayyorlangan kadastr yigʻmajildi tarkibidagi maʼlumotlar haqqoniyligiga — Davlat kadastrlari palatasining tuman (shahar) filiallari, shuningdek, kadastr muhandislari tomonidan oʻtkazilgan oʻlchov ishlari natijasida tayyorlangan kadastr yigʻmajildi tarkibidagi maʼlumotlar haqqoniyligiga — kadastr muhandislari javobgar hisoblanadi. 5. Kadastr yigʻmajildini tayyorlash va uning natijasi boʻyicha kadastr pasportini olish uchun yuridik va jismoniy shaxslar yoki ularning ishonchli vakillari oʻz xohishiga koʻra, Davlat kadastrlari palatasining tuman (shahar) filiallariga davlat xizmatlari markazlari yoki Yagona interaktiv davlat xizmatlari portali orqali ariza bilan murojaat qiladi yoki kadastr muhandislari bilan xizmat koʻrsatish (kelishuv) shartnomasi asosida bitim tuzadilar. Arizaga (shartnomaga) quyidagi hujjatlar ilova qilinadi: Oʻzbekiston Respublikasining “Koʻchmas mulkka boʻlgan huquqlarni davlat roʻyxatidan oʻtkazish toʻgʻrisida”gi Qonuni bilan belgilangan koʻchmas mulkka boʻlgan huquqni belgilovchi hujjatlar; yangi qurilgan, rekonstruksiya qilingan va qurilishi tugallanmagan obyektlarga tasdiqlangan loyiha hujjatlari; qonunchilik hujjatlarida nazarda tutilgan koʻchmas mulkka boʻlgan huquqlarni belgilovchi boshqa hujjatlar. Bunda koʻchmas mulkka boʻlgan huquqlarni belgilovchi hujjatlar ularni qabul qilgan davlat organi tomonidan tasdiqlangan boʻlishi, hujjatni qabul qilgan organ hujjatni davlat arxiviga topshirgan taqdirda, davlat arxivlari tomonidan tasdiqlangan boʻlishi shart (yuridik shaxsning elektron raqamli imzosi bilan tasdiqlangan elektron hujjatlar bundan mustasno). Koʻchmas mulk obyektlariga boʻlgan huquqlarni tasdiqlovchi hujjatlar arizaga (shartnomaga) ilova qilinmasa, kadastr yigʻmajildi tayyorlanmaydi. 6. Davlat kadastrlari palatasining tuman (shahar) filiallariga murojaat etilgan hollarda, arizalar filial tomonidan axborot-kommunikatsiya texnologiyalaridan foydalangan holda qabul qilib olinganidan soʻng shu kunning oʻzida koʻchmas mulk bilan bogʻliq ishlarni bajarish boʻyicha arizalar reyestriga kiritiladi. 7. Davlat kadastrlari palatasining tuman (shahar) filiallari tomonidan kadastr yigʻmajildini tayyorlash ishlarining qiymati Vazirlar Mahkamasining “Kadastr hujjatlarini tayyorlash boʻyicha davlat xizmatlari narxlarini belgilashda tabaqalashtirilgan yondashuv tartibini takomillashtirish toʻgʻrisida” 2014-yil 10-iyuldagi 186-son qaroriga muvofiq aniqlanadi. Kadastr muhandislari tomonidan koʻchmas mulk obyektiga kadastr hujjatini rasmiylashtirish Vazirlar Mahkamasi tasdiqlaydigan minimal stavkalardan kam boʻlmagan miqdordagi narxlarda tomonlarning oʻzaro kelishuv shartnomasiga muvofiq amalga oshiriladi. 8. Davlat kadastrlari palatasining tuman (shahar) filiallari tomonidan kadastr yigʻmajildini tayyorlash va uning natijasi boʻyicha kadastr pasportini taqdim etish kadastr obyektining murakkabligiga qarab quyidagi muddatlarda amalga oshiriladi: a) koʻchmas mulk obyektlarining turar joyga oid qismi boʻyicha: koʻp kvartirali uydagi kvartira — 5 ish kunigacha; yakka tartibdagi turar joy — 8 ish kunigacha; b) koʻchmas mulk obyektlarining noturar joyga oid qismi hamda yaxlit koʻp kvartirali uylar boʻyicha: umumiy maydoni 100 kv. metrgacha boʻlgan koʻchmas mulk — 8 ish kunigacha; umumiy maydoni 100 kv. metrdan 1 000 kv. metrgacha boʻlgan koʻchmas mulk — 10 ish kunigacha; umumiy maydoni 1 000 kv. metrdan 5 000 kv. metrgacha boʻlgan koʻchmas mulk — 15 ish kunigacha; umumiy maydoni 5 000 kv. metrdan 15 000 kv. metrgacha boʻlgan koʻchmas mulk — 20 ish kunigacha; umumiy maydoni 15 000 kv. metrdan 50 000 kv. metrgacha boʻlgan koʻchmas mulk — 26 ish kunigacha; umumiy maydoni 50 000 kv. metrdan ortiq boʻlgan koʻchmas mulk — 35 ish kunigacha; ajratilgan yer uchastkalari boʻyicha — 5 ish kunigacha; kadastr (yigʻmajildi) pasporti yoʻqolganda (yaroqsiz holga kelganda), yangi kadastr pasporti 3 ish kuni mobaynida beriladi. v) koʻp yillik dov-daraxtlar joylashgan yer uchastkasi boʻyicha: umumiy maydoni 1 gektargacha — 15 ish kunigacha; umumiy maydoni 1 gektardan 5 gektargacha — 20 ish kunigacha; umumiy maydoni 5 gektardan 10 gektargacha — 26 ish kunigacha; umumiy maydoni 10 gektardan 100 gektargacha — 35 ish kunigacha; umumiy maydoni 100 gektardan ortiq — 40 ish kunigacha. 9. Kadastr yigʻmajildi yer uchastkasining, bino va inshootlarning hamda koʻp yillik daraxtlarning kadastr maʼlumotlaridan iborat boʻladi. 10. Yer uchastkasi yaxlitligini yoʻqotmagan holda ushbu koʻchmas mulk obyekti boʻyicha oʻzgarishlar (bino va inshootlar qurilishi, rekonstruksiya qilinishi, koʻp yillik daraxtlar barpo etilishi) haqidagi maʼlumotlar kadastr yigʻmajildiga kiritib boriladi. 11. Koʻchmas mulk obyektiga kadastr yigʻmajildini tayyorlash va kadastr pasportini rasmiylashtirishni rad etish uchun quyidagilar asos boʻladi: soʻrovnomada notoʻgʻri maʼlumotlar koʻrsatilgani; koʻchmas mulk obyektlariga boʻlgan huquqlarni tasdiqlovchi hujjatlar mavjud emasligi; tuman (shahar) filialida ushbu koʻchmas mulk obyektining mansubligi masalasida nizolar borligidan dalolat beruvchi sud hujjatlarining mavjudligi; vakolatli organ tomonidan koʻchmas mulk obyektiga taqiq yoki xatlov qoʻyilgani; taqdim etilgan hujjatlarda notoʻgʻri, qarama-qarshi maʼlumotlar aniqlangani; tuman (shahar) filialida ushbu yer uchastkasi qonunchilik hujjatlarida belgilangan tartibda olib qoʻyilgani haqidagi maʼlumotlarning mavjudligi; yer uchastkasiga boʻlgan huquqlarning qonunchilik hujjatlarida nazarda tutilgan hollarda va tartibda bekor qilingani; koʻchmas mulk obyektida oʻlchov ishlarining olib borilishiga, shu jumladan, koʻchmas mulk obyektiga kirish imkoni yoʻqligi (foydalanib kelayotgan shaxslar tomonidan bino va inshootga, yer uchastkasiga kirishga qarshilik qilinishi); bino va inshootning ixtisoslashishi ular joylashgan yer uchastkasining foydalanish maqsadiga mos boʻlmagan tarzda oʻzgartirilgani. Kadastr yigʻmajildi yoki kadastr pasportini tayyorlash rad etilganda, ushbu bandda nazarda tutilgan rad etish asoslari koʻrsatiladi. Kadastr yigʻmajildi yoki kadastr pasportini rasmiylashtirishni ushbu bandda koʻrsatilmagan asoslar boʻyicha rad etish qatʼiyan taqiqlanadi. 12. Kadastr muhandisi yuridik va jismoniy shaxslarga kadastr yigʻmajildini tayyorlab berish boʻyicha kelishuv shartnomasiga muvofiq Davlat kadastrlari palatasining maxsus axborot tizimida ajratilgan shaxsiy kabineti orqali koʻchmas mulk obyektiga oid maʼlumotlarni kiritadi hamda mulkdor (foydalanuvchi)ning koʻchmas mulkiga oid mavjud axborotni tizimda oʻziga yuklab oladi. Kadastr muhandisi oʻz shaxsiy kabineti orqali quyidagi maʼlumotlarni Davlat kadastrlari palatasining tuman (shahar) filialiga yuboradi: koʻchmas mulk obyektining kadastr raqami (kadastr hujjatlariga oʻzgartirish kiritilayotganda); mulkdor (foydalanuvchi) yuridik va jismoniy shaxsning nomi; yuridik shaxslarda soliq toʻlovchining identifikatsiya raqami, jismoniy shaxslarda jismoniy shaxsning shaxsiy identifikatsiya raqami; kadastr yigʻmajildini tayyorlash (qayta tayyorlash) uchun Oʻzbekiston Respublikasining “Koʻchmas mulkka boʻlgan huquqlarni davlat roʻyxatidan oʻtkazish toʻgʻrisida”gi Qonuni bilan belgilangan koʻchmas mulkka boʻlgan huquqni belgilovchi hujjatlar; yangi qurilgan, rekonstruksiya qilingan va qurilishi tugallanmagan obyektlarga tasdiqlangan loyiha hujjatlari; koʻchmas mulk obyektiga kadastr yigʻmajildini tayyorlash (qayta tayyorlash) boʻyicha tomonlar oʻrtasida imzolangan, shu jumladan, jismoniy shaxs tomonidan shaxsiy maʼlumotlardan foydalanishga rozilik berilgan shartnoma. Yakka tartibdagi tadbirkor sifatida faoliyatini amalga oshiruvchi kadastr muhandislari geodeziya-kartografiya ishlari bilan shugʻullanuvchi yuridik shaxslar bilan shartnoma tuzish orqali kadastr suratiga olish ishlarini amalga oshirgan taqdirda, geodeziya-kartografiya ishlari bilan shugʻullanuvchi yuridik shaxslar bilan tuzilgan shartnoma nusxasini Davlat kadastrlari palatasining tuman (shahar) filialiga yuboradi. Kadastr muhandisi malaka shahodatnomasining amal qilishi tugaganda, shaxsiy kabinetning ishchi funksiyalari cheklanadi. 13. Yuridik va jismoniy shaxslarning foydalanishida bir nechta yer uchastkasi boʻlsa, kadastr yigʻmajildi ularning har biri boʻyicha tayyorlanadi, qishloq xoʻjaligiga moʻljallangan yerlar bundan mustasno. Qishloq xoʻjaligiga moʻljallangan yerlarda jismoniy yoki yuridik shaxsga bitta huquqni belgilovchi hujjat bilan ajratilgan bir necha yer uchastkalarini umumlashtirgan holda kadastr yigʻmajildi tayyorlanishi mumkin. 14. Yer uchastkasining kadastr yigʻmajildini tayyorlashda quyidagi ishlar bajariladi: yer uchastkasining geodezik oʻlchov natijasida topografik xaritalarini tayyorlash; yer kadastr maʼlumotlari, yer uchastkasiga boʻlgan huquqlarni tasdiqlovchi va cheklovchi hujjatlar hamda servitutlar mavjudligini oʻrganish; yer uchastkasini joyida xatlovdan oʻtkazish; yer uchastkasining chegaralari va umumiy maydonini huquqlarni tasdiqlovchi hujjatlardagi maʼlumotlar bilan solishtirish va ularning farqini aniqlash; yer uchastkasining amaldagi maydoni huquqlarni tasdiqlovchi hujjatlarda belgilangan maydondan ortiq boʻlsa, oʻzboshimchalik bilan egallab olingan yerning chegarasini kadastr rejasiga tushirish; koʻchmas mulk obyektini hisobdan oʻtkazish varaqasida yer haqidagi maʼlumotlarni kiritish. Ortiqcha egallab olingan yer uchastkasining maydoni huquqni belgilovchi hujjatlarda koʻrsatilgan maydondan 2 foizgacha ortiq va ushbu farq 30 kvadrat metrdan oshmagan holatlarda yer uchastkasining ushbu qismi oʻzboshimchalik bilan egallangan deb hisoblanmaydi va soliq organlariga oʻzboshimcha egallangan yer sifatida yuborilmaydi. 15. Yer uchastkalari geodezik asboblar yordamida (WGS-84 koordinatalar tizimida) oʻlchovdan oʻtkaziladi. Bunda chegara burilish nuqtalarining koordinatlari aniqlanadi va shartli belgilardan foydalanib, yer uchastkasining elektron raqamli kadastr rejasi tuziladi. 16. Yer uchastkasining elektron raqamli kadastr rejasiga quyidagilar tushiriladi va maʼlumotlar aks ettiriladi: bino va inshootlar hamda boshqa geografik obyektlar; yer uchastkasining davlat hokimiyati organlari tomonidan oʻrnatilgan muhofaza zonalari va oʻzboshimchalik bilan egallab olingan yerlarning chegaralari (mavjud boʻlsa); chegaradosh yer uchastkalari va ularga boʻlgan huquq egalarining nomlari. 17. Yer uchastkasining elektron raqamli kadastr rejasi uning maydonidan kelib chiqib, kadastr yigʻmajildida tasvirlash uchun qulay masshtablarda tuziladi. Bunda aholi punktlaridagi yer uchastkasining kadastr rejasi 1:500 masshtabdan 1:2000 masshtabgacha, aholi punktlaridan tashqarida joylashgan qishloq va oʻrmon xoʻjaliklari yer uchastkasining kadastr rejasi 1:5000 masshtabda yoki 1:10000 masshtabda tuziladi. Kadastr rejalari yer uchastkasining maydonidan kelib chiqib quyidagi masshtablar talabida tuziladi: 12,5 gektargacha boʻlgan maydonlar — 1:500 masshtabda; 12,5 gektardan — 50 gektargacha — 1:1 000 masshtabda; 50 gektardan — 400 gektargacha — 1:2 000 masshtabda; 400 gektardan — 1 000 gektargacha — 1:5 000 masshtabda; 1 000 gektar va undan ortiq yer maydonlari — 1:10 000 masshtabda. Bunda kadastr rejalari buyurtmachining talabidan kelib chiqib, topografik rejalar masshtablari doirasida yirikroq masshtablarda ham tuzilishi mumkin. Qishloq va oʻrmon xoʻjaligi yerlari, muhofaza qilinadigan tabiiy hududlar va boshqa shu kabi maqsadlarda foydalanilayotgan yer uchastkalarining elektron raqamli kadastr rejasi mavjud topografik va qishloq xoʻjaligi elektron xaritalaridan foydalanib tuziladi. Agar yer uchastkasining 1:500 masshtabdan 1:2000 masshtabgacha zamonaviy (aktual) topografik sʼyomka materiallari mavjud boʻlsa, kadastr rejasi ular asosida tuzilishi mumkin. Yer uchastkasining elektron raqamli kadastr rejasi arxivda saqlash uchun qogʻozda chop etilib, rejasini tuzgan ijrochi, yer uchastkasiga boʻlgan huquq egasi tomonidan imzolanadi va chegaradosh yer uchastkalariga boʻlgan huquq egalari bilan kelishiladi va Yer uchastkasining chegaralarini aniqlash va kelishish dalolatnomasiga (keyingi oʻrinlarda — dalolatnoma) uning ajralmas qismi sifatida ilova qilinadi. 18. Yer uchastkasi joylashgan manzil tez aniqlanishini taʼminlash maqsadida yer uchastkasi joylashgan hudud rejasi tayyorlanadi va kadastr yigʻmajildiga kiritiladi. Yer uchastkasi joylashgan hudud rejasi yer uchastkasi tushirilgan, unga yaqin hududlarni oʻz ichiga olgan topografik kartalardan yoki boshqa rejalardan koʻchirmadan iborat boʻladi. 19. Yer uchastkasini xatlovdan oʻtkazish natijasi boʻyicha quyidagi hollarda yer uchastkasining chegaralari qoʻshni chegaradoshlar bilan kelishiladi: yangi ajratilgan yer uchastkalarida; koʻchmas mulkning bir qismini begonalashtirish natijasida yer uchastkasi boʻlinganda. Mazkur bandda nazarda tutilgan holatlarda yer uchastkasini kelishish mazkur Nizomga 10-ilovada keltirilgan namunaviy shaklda dalolatnoma tuzish hamda qoʻshni chegaradoshlar tomonidan imzo qoʻyish yoʻli bilan amalga oshiriladi. 20. Dalolatnomada quyidagi maʼlumotlar aks ettiriladi: yer uchastkasiga boʻlgan huquqni tasdiqlovchi hujjat nomi, sanasi va raqami; yer uchastkasining joylashgan manzili — tuman, shahar, shaharcha, qishloq (ovul) va koʻchaning nomi, uy raqami, agar koʻchaning nomi va uy raqami boʻlmasa, qishloq (ovul), mahalla va aholi punktining nomi keltiriladi; yer uchastkasining chegaralari taʼrifi; yer uchastkasining umumiy maydoni — hujjatlar boʻyicha va amalda; qishloq xoʻjaligida foydalanilayotgan yerlarning turlari, bonitet ballari va meʼyoriy qiymati; huquqni tasdiqlovchi hujjatlarda belgilangan muhofaza zonasining maydoni; yer uchastkasi haqidagi boshqa zarur maʼlumotlar. 21. Dalolatnoma yer uchastkasi yuridik shaxsga tegishli boʻlsa, uning rahbari yoki ishonchli vakili tomonidan, agar yer uchastkasi jismoniy shaxsga tegishli boʻlsa, ushbu jismoniy shaxs yoki uning ishonchli vakili tomonidan imzolanadi. Agar chegaradosh yer uchastkalariga boʻlgan huquq egasi — jismoniy shaxs uzoq muddatga boshqa joyga ketgan boʻlsa, yuridik shaxs boshqa tumanda (shaharda) joylashgan boʻlib, chegaralarni kelishish kuni va vaqti toʻgʻrisida ogohlantirilgan boʻlsa-da, uning rahbari yoki ishonchli vakili kelishish uchun kelmasa, ushbu holat dalolatnomada aks ettiriladi. Yer uchastkalari chegaralarini aniqlashda yer uchastkasining chegaralari chegaradosh yer uchastkalariga boʻlgan huquq egasi (egalari) bilan kelishilmagan taqdirda, nizo sud tartibida hal etiladi. Keyinchalik yer uchastkasiga yoki chegaradosh yer uchastkasiga nisbatan belgilangan huquq turi yoki huquq egasi oʻzgarganda, dalolatnomani qayta tuzish talab etilmaydi, yer uchastkasining chegarasi oʻzgargan holatlar bundan mustasno. 22. Koʻchmas mulk obyektini hisobga olishda yer uchastkasi boʻyicha quyidagi maʼlumotlar aks ettiriladi: yer uchastkasining joylashgan manzili; manzil belgilanishi (mavjud, yangi berilgan, oʻzgartirilgan); manzil berish yoki oʻzgartirishni asoslovchi hujjat; yer uchastkasining toifasi; yer uchastkasining nomi; yer uchastkasining kadastr raqami; iqtisodiy zonasi; yer uchastkasidan ruxsat etilgan foydalanish asosiy turi; yer uchastkasining umumiy maydoni (ga); yer uchastkasiga boʻlgan huquqni tasdiqlovchi hujjat nomi, sanasi va raqami; yer uchastkasiga boʻlgan huquqni tasdiqlovchi hujjat boʻyicha yer uchastkasining maydoni (ga); oʻzboshimchalik bilan egallangan yer maydoni; muhofaza zonalari; muhofaza zonalarining maydoni (ga); cheklovlar va servitutlar; koʻp yillik daraxtlar bilan egallangan yer maydoni; yer uchastkasini baholash toʻgʻrisida maʼlumotlar; yer uchastkasiga xos boshqa maʼlumotlar. 221. Koʻchmas mulk obyektini hisobga olishda koʻp kvartirali uy joylashgan va unga tutash yer uchastkasi (rejasi, joylashgan obyektlar, shu jumladan, loyihada nazarda tutilgan avtoturargohlar, bolalar va sport maydonchalari, dam olish maskanlari, sayilgohlar, yoʻlaklar va koʻp kvartirali uyga xizmat koʻrsatuvchi boshqa obyektlar) maydoni hamda chegaralari boʻyicha maʼlumotlar aks ettiriladi. 23. Yer uchastkasiga boʻlgan huquqlari davlat roʻyxatidan oʻtkazilgan yer maydonining foydalanish maqsadiga mos ravishda hamda tegishli tartib asosida barpo etilgan va qurilishi tugallangan yoki tugallanmagan bino va inshootlarga kadastr yigʻmajildi tayyorlanishiga ruxsat beriladi. Oʻzboshimchalik bilan egallab olingan yer maydonlarida noqonuniy qurilgan qurilmalarni egallab olingan yer maydoni va qurilmalarning oʻlchamlari vakolatli organlarning soʻrovnomasiga muvofiq Davlat kadastrlari palatasining tuman (shahar) filiallari tomonidan maʼlumotnoma tarzida tayyorlanadi. 24. Bino va inshootlarning kadastr yigʻmajildini tayyorlash jarayonida quyidagi ishlar bajariladi: bino va inshootlar boʻyicha mavjud huquqiy, iqtisodiy, arxitektura-shaharsozlik va boshqa zarur hujjatlar yigʻiladi va tahlil qilinadi; bino va inshootlar texnik xatlovdan oʻtkaziladi, bunda binolarning ichki va tashqi oʻlchovlari aniqlanadi, maydonlari va hajmlari hisoblanadi hamda ushbu maʼlumotlar binolarning ichki va tashqi oʻlchov qaydnomalarida aks ettiriladi; bino va inshootlar konstruktiv qismlarining tavsifi aniqlanadi va maʼlumotlarda aks ettiriladi; bino va inshootlarning qavatma-qavat elektron chizmalari tayyorlanadi; binoning muhandislik kommunikatsiyalari (gaz, elektr energiyasi, ichimlik suvi, issiqlik taʼminoti va boshqalar) bilan taʼminlanganligi aniqlanadi; jismoniy shaxslarga tegishli boʻlgan bino va inshootlarning kadastr qiymati qonunchilik hujjatlariga muvofiq aniqlanadi; bino va inshootlarga hududlarni kadastr boʻyicha boʻlish hamda yer uchastkalari, binolar va inshootlarning kadastr raqamlari shakllantiriladi; koʻchmas mulk obyektini elektron hisobga olishda bino va inshootlarning kadastr maʼlumotlari kiritiladi; kadastr yigʻmajildi tayyorlanadi. 25. Kadastr yigʻmajildi asosida kadastr pasporti rasmiylashtiriladi. 26. Bino va inshootlarning arxitektura-qurilish chizmalari eng kam hajmda, ortiqcha tafsilotlarsiz tuziladi. Bunda binoning ichki xonalari rejasi chiziladi. Agar bino bir necha qavatdan iborat boʻlsa, u holda barcha qavatlarning rejalari, shuningdek, yertoʻlaning rejasi chiziladi. Binoning qavat rejalari 1:100 yoki 1:200 masshtabda chop etiladi va nomlanadi (masalan, “1-qavat rejasi”, “2-qavat rejasi”, “Yertoʻla rejasi”). 27. Yer osti inshootlarining (har xil maqsadlarda foydalaniladigan quvurlar, elektr va aloqa liniyalari, foydali qazilmalarni qazib olish bilan bogʻliq boʻlgan inshootlar va boshqalar) tavsifi kadastr yigʻmajildiga loyiha-smeta yoki ushbu inshootlar davlat kadastri maʼlumotlaridan foydalanib kiritiladi. 28. Maxsus inshootlarning kadastr maʼlumotlari tayyorlanayotganda, ular toʻgʻrisida oʻzlariga xos maʼlumotlar tegishli davlat kadastrlari maʼlumotlaridan foydalanib kiritiladi (masalan, alohida kadastr obyekti boʻlgan elektr liniyasining kadastr maʼlumotlaridan uning nomi, kuchlanishi, simlar soni, elektr liniyasi tayanchlarining konstruksiyasi, transformator stansiyalari va boshqa inshootlar toʻgʻrisidagi maʼlumotlar olinishi mumkin). 29. Koʻchmas mulk obyektini hisobdan oʻtkazish natijasiga koʻra axborot tizimida bino va inshootlarning quyidagi kadastr maʼlumotlari aks ettiriladi: binolar soni; inshootlar soni; asosiy xonalar soni; binolar umumiy maydoni; foydali (yashash) maydoni; binoning qurilishosti maydoni; inshootlar maydoni; bino va inshootlarning kapitalligi; foydalanish maqsadi; konstruktiv turi (poydevor, devor, cherdak toʻsinlar, orayopma, tom qoplamasi, pol); zilzilabardoshligi; muhandislik jihozlangani (suv, oqova, elektr, gaz, issiqlik); binoning qavatliligi; obyekt joylashgan qavati; binoning balandligi, m; maydon, kv.m. (qurilishosti, umumiy, ishlab chiqarish, foydali, yashash); qurilgan yili; oʻzboshimchalik bilan qurilgan binolar va inshootlar; kadastr qiymati; bitim (shartnoma) qiymati; maxsus inshootlar toʻgʻrisidagi maʼlumotlar; koʻp kvartirali uylardagi turar joylar va yashash uchun moʻljallanmagan (noturar) joylar, umumiy mol-mulk (umumiy joylar) roʻyxati. Bino va inshootlarning oʻziga xos xususiyatlarini aks ettiruvchi boshqa koʻrsatkichlar ham kiritilishi mumkin. 30. Kadastr yigʻmajildiga abrislar, fotosuratlar hamda bino va inshootlarni tavsiflovchi boshqa hujjatlar va elektron fayl materiallari ilova qilinishi mumkin. 31. Binolar ular joylashgan yer uchastkasining foydalanish maqsadiga mos ravishda qayta ixtisoslashtirilganda, rekonstruksiya qilinganda, kadastr yigʻmajildiga tegishli oʻzgartirishlar kiritiladi. Koʻchmas mulk obyektining vujudga kelishi (barpo etilishi) yoki ikki va undan ortiq qismlarga boʻlinishida manzillarni belgilash Vazirlar Mahkamasining 2018-yil 14-dekabrdagi 1010-son qarori bilan tasdiqlangan Koʻchmas mulk obyektlari manzillari yagona reyestrini shakllantirish va yuritish tartibi toʻgʻrisidagi nizomga muvofiq kadastr yigʻmajildini shakllantirish jarayonida amalga oshiriladi. 32. Qurilishi tugallanmagan binolar va inshootlarga kadastr yigʻmajildi tegishli loyiha tashkiloti tomonidan ularning qurilishi loyiha talablariga muvofiq boshlanganligi tasdiqlangan taqdirda, mazkur Nizomda belgilangan tartib asosida tayyorlanadi va natijasi boʻyicha kadastr pasporti beriladi. Bunda bino va inshootning poydevori va birinchi qavati devorlarining qurilish ishlari yakunlanganligi qurilishni boshlangan deb topish uchun asos hisoblanadi. 33. Yuridik va jismoniy shaxslarning mulki boʻlgan koʻp yillik daraxtlarga koʻchmas mulkning bir turi sifatida kadastr yigʻmajildi tayyorlanadi va natijalari boʻyicha kadastr pasporti beriladi. Qishloq xoʻjaligi tashkilotlari va fermer xoʻjaliklari tomonidan uzoq muddatli ijaraga berilgan yer uchastkalarida ijaraga beruvchining ruxsati bilan oʻz mablagʻlari hisobiga ekilgan va ularning mulki boʻlgan koʻp yillik daraxtlar toʻgʻrisidagi maʼlumotlar kadastr yigʻmajildi tarkibiga kiritiladi. Yakka tartibdagi uy-joyda hamda jamoa bogʻdorchiligi va uzumchiligini yuritish (dala hovli) uchun berilgan yer uchastkalarida oʻstirilgan koʻp yillik daraxtlarga kadastr yigʻmajildi tayyorlanmaydi. 34. Kadastr yigʻmajildini tayyorlash jarayonida bogʻlar, uzumzorlar, tutzorlar va boshqa oʻrmon daraxtlarining maydonida (geodezik oʻlchov asboblari yordamida 1:1000 va 1:10000 gacha masshtabda topoxaritalari yaratiladi) oʻlchov ishlari oʻtkaziladi va koʻchatlarning soni aniqlanadi. Bogʻlardagi daraxtlar turlarga (olma, nok, shaftoli va boshqalar) ajratilmasdan, egallagan umumiy maydoni hamda soni aniqlanadi. 35. Koʻp yillik daraxtlarning kadastr maʼlumotlari yer uchastkasining kadastr maʼlumotlari bilan birgalikda koʻrsatiladi. Kichraytirilgan reja xaritasidagi shartli belgilarda koʻp yillik daraxtlar egallagan yerlar chegarasi koordinata burilish nuqtalari katalogida aks ettiriladi. 36. Kadastr yigʻmajildi davlat tilida elektron hujjat sifatida tayyorlanadi. Qogʻoz koʻrinishda kadastr yigʻmajildi A4 (210 x 297 mm) formatdagi yozuv qogʻozlarida elektron hujjat asosida tayyorlanadi. Bunda asosiy formatlarning qisqa tomonlarini karrali miqdorda uzaytirish bilan tashkil qilinadigan qoʻshimcha formatlar qoʻllanilishi mumkin. 37. Koʻchmas mulk obyekti faqat yer uchastkasi yoki bino va inshootdan (kvartira, bino, inshootning bir qismi) hamda koʻp yillik daraxtlardan iborat boʻlgan hollarda, kadastr yigʻmajildi tegishli obyekt boʻyicha tayyorlanadi. 38. Kadastr yigʻmajildining muqovasi va tarkibidagi elektron axborot tizimida shakllanadigan maʼlumotlarning namunaviy jadvallari, qaydnomalari va blankalari Oʻzbekiston Respublikasi Davlat soliq qoʻmitasi huzuridagi Kadastr agentligi (keyingi oʻrinlarda — Kadastr agentligi) tomonidan tasdiqlanadi. Bunda kadastr yigʻmajildini tayyorlagan Davlat kadastrlari palatasining tuman (shahar)dagi filiali yoki kadastr muhandisi nomi, koʻchmas mulk obyekti joylashgan joy va koʻchmas mulk obyektiga oid boshqa barcha maʼlumotlar qayd etiladi. 39. Davlat kadastrlari palatasining tuman (shahar) filiali xodimlari tomonidan tayyorlangan kadastr yigʻmajildi mazkur Nizomning 8-bandida belgilangan muddat doirasida tekshirib chiqiladi. Bunda mazkur yigʻmajildda qayd etilgan maʼlumotlar toʻliq va toʻgʻri kiritilganligi hamda geoaxborot tizimlarida aks ettirilganligi holati oʻrganiladi. Kamchiliklar aniqlangan hollarda, bir ish kuni muddatda ijrochi xodim kamchiliklarni bartaraf etadi. Kadastr muhandisi tomonidan koʻchmas mulk obyektlariga tayyorlangan kadastr yigʻmajildi boʻyicha maʼlumotlar uning axborot tizimidagi shaxsiy kabineti orqali Davlat kadastrlari palatasining tuman (shahar) filialiga qabul qilish uchun yuboriladi. Davlat kadastrlari palatasining tuman (shahar) filiali kadastr muhandisi tomonidan axborot tizimi orqali koʻchmas mulk obyektiga oid tayyorlangan kadastr yigʻmajildi maʼlumotlarini qabul qilib oladi va uch ish kuni mobaynida oʻrganib chiqadi. 40. Kadastr muhandisi axborot tizimidagi shaxsiy kabineti orqali koʻchmas mulk obyektlariga oid quyidagi maʼlumotlarni kiritadi: koʻchmas mulk obyekti joylashgan joy; egasiga (foydalanuvchiga) oid maʼlumotlar; koʻchmas mulk obyektiga kadastr yigʻmajildini tayyorlash boʻyicha kelishuvga oid maʼlumotlar (shartnoma raqami, sanasi, muddatlari, toʻlov miqdori va boshqalar); mazkur Nizomning 22 va 29-bandlarida koʻrsatilgan maʼlumotlar; yer uchastkasi va undagi bino inshootlarning chegaralari koʻrsatilgan hamda WGS-84 koordinatalar tizimidagi tayyorlangan raqamli kadastr xaritasi; bino va inshootlarning avtomatik loyihalashtirish dasturlari yordamida dxf, dwg formatlardan birida tayyorlangan chizmasi. Kadastr yigʻmajildi birlamchi tayyorlangan hollarda, bino va inshootlarning amaldagi (oʻlchov kunidagi) holati boʻyicha foto suratlar, respublikada foydalanishda ruxsat etilgan sunʼiy yoʻldosh suratlari. 41. Kadastr muhandisining axborot tizimi orqali taqdim etilgan elektron maʼlumotlari Davlat kadastrlari palatasining tuman (shahar) filiali tomonidan uch ish kunida oʻrganiladi. Bunda: kadastr muhandisi tomonidan tayyorlangan elektron maʼlumotlar, koʻchmas mulk obyektiga boʻlgan huquqni tasdiqlovchi hujjatlar mavjudligi va unga muvofiq koʻchmas mulk obyekti texnik hisobga olinadi, kadastr pasporti rasmiylashtiriladi yoki unga toʻsqinlik qiluvchi holatlar tekshiriladi; kadastr muhandisi tomonidan kadastr maʼlumotlar bazasiga kiritilgan texnik maʼlumotlarning toʻgʻri va toʻliqligi tekshiriladi va dastlabki maʼlumotlar bilan solishtiriladi; yer uchastkasi, bino va inshootlar hamda koʻp yillik daraxtlar dastlabki shakllantirilgan kadastr maʼlumotlari asosida solishtiriladi va axborot tizimida mavjud chegaradosh yerdan foydalanuvchilarning chegaralari bilan solishtiriladi va tahlil etiladi. Kadastr muhandisi tomonidan axborot tizimi orqali yuborilgan maʼlumotlarda texnik xatoliklar mavjud boʻlsa, bartaraf etish uchun ushbu xatoliklar koʻrsatilgan holda qaytariladi. Agar koʻrsatilgan texnik xatoliklar xabar berilgan paytdan boshlab bir oy mobaynida bartaraf etilmagan yoki muhandis tomonidan tegishli xabar qoldirilmagan boʻlsa, hududiy boshqarma ikki ish kunida kadastr pasportini tayyorlashni va hisobga qoʻyishni rad etish toʻgʻrisida qaror qabul qiladi va bu haqda kadastr muhandisini shaxsiy kabineti orqali xabardor qiladi. Taqdim etilgan maʼlumotlar asosida koʻchmas mulk obyektining tashqi chegaralari va obyektga oid umumiy maʼlumotlari bir xilligi aniqlangandan soʻng hududiy boshqarma tomonidan kadastr muhandisining taqdim etilgan elektron kadastr yigʻmajildi maʼlumotlari davlat kadastrlari tizimiga qabul qilinadi. Bu haqda axborot tizimi orqali kadastr muhandisiga koʻchmas mulk obyektining kadastr pasportidan koʻchirma nusxasi yuboriladi. Quyidagi hollarda kadastr muhandisi tomonidan taqdim etilgan maʼlumotlar axborot tizimi orqali rad etiladi va kamchiliklarini bartaraf etish yuzasidan tegishli izoh yuboriladi: ushbu Nizomning 12, 22 va 29-bandlarida keltirilgan maʼlumotlar toʻliq taqdim etilmaganda; belgilangan muddatda maʼlumotlardagi texnik xatoliklar toʻgʻrilanmaganda; yer uchastkasi chegaralariga oid berilgan maʼlumotlar geoaxborot tizimi va tuman (shahar) filiallari arxiv maʼlumotlariga nisbatan farq qilganda. Boshqa hollarda kadastr muhandisiga rad javobi berilishiga yoʻl qoʻyilmaydi. 42. Davlat kadastrlari palatasining tuman (shahar) filiali tomonidan kadastr muhandisi maʼlumotlari kelishilgan va hisobga qoʻyilganda, kadastr muhandisi oʻzining shaxsiy kabinetida kadastr maʼlumotlari bazasiga kirgan holda koʻchmas mulk obyekti boʻyicha bino va inshootlarning oʻlchov qaydnomasi, xonalarning oʻlchov qaydnomasi, bino va inshootlarning konstruktiv elementlari qaydnomasini va boshqa maʼlumotlarni chop etadi. 43. Kadastr muhandisi tomonidan tayyorlangan va qabul qilingan kadastr yigʻmajildi maʼlumotlari koʻchmas mulk obyektiga boʻlgan huquqlarni davlat roʻyxatidan oʻtkazishda roʻyxatdan oʻtkazuvchi tomonidan roʻyxatga olish ishini koʻrib chiqishda asos hisoblanadi. 44. Kadastr muhandisi koʻchmas mulk obyektiga kadastr yigʻmajildini shakllantirishda axborot tizimidagi shaxsiy kabineti orqali zarur boʻlgan kadastr maʼlumotlarni olishda, elektron maʼlumotlar bazasidan hamda koʻchmas mulk obyektlariga boʻlgan huquqlarning davlat reyestridagi maʼlumotlardan foydalanish huquqiga ega boʻladi. 45. Kadastr muhandisi tomonidan ushbu Nizom talablariga ikki va undan ortiq ravishda qoʻpol ravishda amal qilmaslik hamda qonunchilik hujjatlari talablarini buzish holatlariga yoʻl qoʻyilishi, kadastr muhandisining malaka shahodatnomasi bekor qilinishi boʻyicha Kadastr agentligiga axborot kiritish uchun asos hisoblanadi. 46. Kadastr yigʻmajildiga oʻzgartirishlar koʻchmas mulk obyektiga boʻlgan huquq egalarining yoki ular ishonchli vakillarining talablariga muvofiq tegishli tartibdagi murojaatlari asosida kiritiladi. 47. Bino va inshootlarning konstruktiv qismlari, xonalar soni ular joylashgan yer uchastkasining foydalanish maqsadiga mos ravishda oʻzgartirilgan holda rekonstruksiya qilinganda, ular qaytadan texnik xatlovdan oʻtkaziladi hamda shu asosda bino va inshootlarning kadastr maʼlumotlari qaytadan tayyorlanadi. 48. Bino va inshootlarning konstruktiv qismlari, xonalar soni oʻzgarmagan holda unga nisbatan huquq turi va (yoki) huquq egasi oʻzgargan taqdirda, koʻchmas mulk obyektiga qaytadan kadastr yigʻmajildini tayyorlash taqiqlanadi. 49. Oʻzbekiston Respublikasining davlat sirlari bilan bogʻliq (maxfiylik rejimidagi) boʻlgan koʻchmas mulk obyektlari boʻyicha kadastr yigʻmajildini tayyorlash uchun koʻchmas mulkni balansida saqlovchi tashkilot yoxud ularning ishonchli vakillari tomonidan toʻgʻridan-toʻgʻri Davlat kadastrlari palatasining hududiy boshqarmalariga murojaat qilinadi. Bunda kadastr yigʻmajildini tayyorlash boʻyicha tegishli shartnoma rasmiylashtiriladi. Davlat kadastrlari palatasining hududiy boshqarmalari koʻchmas mulk obyektlarini xatlovdan oʻtkazish ishlarini maxfiylik rejimiga rioya etgan holda amalga oshiradi. Xatlov natijalari boʻyicha kadastr yigʻmajildi rasmiylashtiriladi va alohida maxfiylik rejimiga ega boʻlgan maʼlumotlar bazasiga kiritadi. 50. Kadastr yigʻmajildiga oʻzgartirishlar kiritishda Davlat kadastrlari palatasining elektron arxivi hamda tegishli tuman (shahar) filiallari arxivida saqlanayotgan qogʻoz nusxasiga ham tegishli oʻzgartirishlar kiritiladi. Bunda kadastr yigʻmajildining arxivda saqlanayotgan nusxasida mavjud boʻlgan hujjatlarni olib tashlashga yoʻl qoʻyilmaydi, yangi holatlarni tasdiqlovchi hujjatlar kadastr yigʻmajildiga yangilanishi boʻyicha qoʻshib boriladi. 51. Koʻchmas mulk obyektini kadastr hisobiga olish va kadastr yigʻmajildini shakllantirish natijasida koʻchmas mulk obyekti boʻyicha elektron shaklda kadastr pasporti rasmiylashtiriladi. Kadastr muhandisi bilan shartnoma tuzgan holda kadastr yigʻmajildi tayyorlanganda, kadastr pasporti ushbu Nizomga 1-ilovadagi sxemaga muvofiq beriladi. Kadastr pasportida mulkdor va huquqni belgilovchi hujjatlar haqidagi maʼlumotlar aks ettirilmaydi. 52. Kadastr pasportining shakllari quyidagi turlar boʻyicha belgilanadi: koʻp kvartirali uydagi turar joyning kadastr pasporti — ushbu Nizomga 2-ilovaga muvofiq; yakka tartibdagi turar joyning kadastr pasporti — ushbu Nizomga 3-ilovaga muvofiq; noturar joy toifasidagi koʻchmas mulk obyektining kadastr pasporti — ushbu Nizomga 4-ilovaga muvofiq; yer uchastkasining kadastr pasporti — ushbu Nizomga 5-ilovaga muvofiq; koʻp kvartirali uydagi noturar joyning kadastr pasporti — ushbu Nizomga 6-ilovaga muvofiq; qurilishi tugallanmagan obyektning kadastr pasporti — ushbu Nizomga 7-ilovaga muvofiq; koʻp yillik daraxtning kadastr pasporti — ushbu Nizomga 8-ilovaga muvofiq; maxsus inshootlarning kadastr pasporti — ushbu Nizomga 9-ilovaga muvofiq; koʻp kvartirali uyning kadastr pasporti — ushbu Nizomga 9a-ilovaga muvofiq. 53. Koʻchmas mulk obyektiga kadastr pasporti quyidagi hollarda rasmiylashtiriladi: yer uchastkalari berilganda (realizatsiya qilinganda); koʻchmas mulk obyekti boʻyicha birlamchi texnik inventarizatsiyadan oʻtkazish ishlari bajarilganda; kadastr yigʻmajildi shakllantirilgan koʻchmas mulk obyektida qayta texnik inventarizatsiya oʻtkazish natijasida oʻzgarishlar aniqlanganda (rekonstruksiya, qoʻshimcha imorat qurish va (yoki) alohida imorat qurish, bir qismi buzilganda (vayron boʻlganda) yoki yoʻq qilinganda); koʻchmas mulkni boʻlish va uning yangi chegaralarini belgilash amalga oshirilganda; koʻchmas mulkni birlashtirish va uning yangi chegaralarini belgilash amalga oshirilganda; yer uchastkasining maydoni yoki chegara nuqtalari oʻzgarganda; koʻchmas mulk obyektining manzilini belgilashda yoki oʻzgartirishda; yer uchastkasidan ruxsat etilgan foydalanish asosiy turi yoki kapital qurilish obyektining foydalanish maqsadi oʻzgarganda; oʻz yer uchastkasida tegishli ruxsatnomalarni rasmiylashtirmasdan qurilgan bino va inshootlar mavjud boʻlganda. 54. Koʻchmas mulk obyektining pasporti qonunchilik hujjatlarida belgilangan tartibda rasmiylashtiriladi. 55. Mazkur Nizom talablari buzilishida aybdor boʻlgan shaxslar qonunchilik hujjatlariga muvofiq javob beradilar. Bosqichlar Subyektlar Tadbirlar Bajarish muddatlari 1-bosqich Ariza beruvchi Kadastr yigʻmajildini olish uchun kadastr muhandisiga murojaat qiladi. Oʻz xohishiga koʻra 2-bosqich Kadastr muhandisi 1. Obyektda joyiga chiqib oʻlchov ishlarini amalga oshiradi. 2. Koʻchmas mulk obyektiga oid maʼlumotlarni kiritadi hamda mulkdor (foydalanuvchi)ning koʻchmas mulkiga oid mavjud axborotni tizimda oʻziga yuklab oladi. Ariza beruvchi bilan shartnomaga muvofiq 3-bosqich Davlat kadastrlari palatasining tuman (shahar) filiali 1. Axborot tizimi orqali taqdim etilgan elektron maʼlumotlarni oʻrganadi. 2. Koʻchmas mulk obyekti kadastr pasportidan koʻchirma nusxasini yuboradi. Uch ish kuni 4-bosqich Kadastr muhandisi Kadastr pasportini ariza beruvchiga taqdim etadi. Bir ish kuni mobaynida yoki ariza beruvchi bilan shartnomaga muvofiq _____________________________________________________________________(Davlat kadastrlari palatasi filiali nomi yoki kadastr muhandisining familiyasi, ismi, otasining ismi)YAKKA TARTIBDAGI TURAR JOYNING‎KADASTR PASPORTI‎(kadastr yigʻmajildidan koʻchirma)Kadastr yigʻmajildi shakllantirilgan sanaKadastr pasporti berilganSanaRaqamiI. Manzil haqida maʼlumotlarYer uchastkasining kadastr raqamiJoylashgan joyiII. Yer uchastkasi tavsifiYer maydoni, (m2)Huquqiy hujjatga asosanAmaldaOʻzboshimchalik bilan egallanganRuxsat etilgan foydalanish asosiy turiYer uchastkasi bahosi (soʻm)Servitut haqida maʼlumotKoʻp yillik daraxtlar soniIII. Bino va inshootlar tavsifiBino va inshootning nomiBino va inshootning foydalanish maqsadiKadastr raqamiBinolar soniUmumiy qurilish osti maydoni(m2)Umumiy foydali maydoni(m2)Foydali maydoni (yashash maydoni),(m2)jamiOʻzboshimchalik bilan qurilgan imoratlarjamiKadastr qiymati (soʻm)Baholash sanasiQoʻshimcha maʼlumotlar ____________________________________________________(ijrochi lavozimi)(F.I.O.)Obyekt boʻyicha qoʻshimcha maʼlumotlarni “davreestr.uz” veb-sayti orqali olish imkoniyati mavjud. _____________________________________________________________________(Davlat kadastrlari palatasi filiali nomi yoki kadastr muhandisining familiyasi, ismi, otasining ismi)NOTURAR JOY TOIFASIDAGI KOʻCHMAS MULK OBYEKTINING KADASTR PASPORTI‎ (kadastr yigʻmajildidan koʻchirma)Kadastr yigʻmajildi shakllantirilgan sanaKadastr pasporti berilganSanaRaqamiI. Manzil haqida maʼlumotlarObyekt nomiYer uchastkasining kadastr raqamiJoylashgan joyiII. Yer uchastkasi tavsifiYer maydoni, (m2)Huquqiy hujjatga asosanAmaldaOʻzboshimchalik bilan egallanganRuxsat etilgan foydalanish asosiy turiYer uchastkasi bahosi (soʻm)Servitut haqida maʼlumotKoʻp yillik daraxtlar soniIII. Bino va inshootlar tavsifiBino va inshootning nomiBino va inshootning foydalanish maqsadiKadastr raqamiBinolar soniUmumiy qurilish osti maydoni(m2)Umumiy foydali maydoni(m2)Foydali maydoni (yashash maydoni),(m2)jamiOʻzboshimchalik bilan qurilgan imoratlarjamiKadastr qiymati (soʻm)Baholash sanasiQoʻshimcha maʼlumotlar ____________________________________________________(ijrochi lavozimi)(F.I.O.)Obyekt boʻyicha qoʻshimcha maʼlumotlarni “davreestr.uz” veb-sayti orqali olish imkoniyati mavjud. _____________________________________________________________________(Davlat kadastrlari palatasi filiali nomi yoki kadastr muhandisining familiyasi, ismi, otasining ismi)YER UCHASTKASINING‎KADASTR PASPORTI‎(kadastr yigʻmajildidan koʻchirma)Kadastr yigʻmajildi shakllantirilgan sanaKadastr pasporti berilganSanaRaqamiI. Manzil haqida maʼlumotlarYer uchastkasining kadastr raqamiJoylashgan joyiII. Yer uchastkasi tavsifiYer maydoni, (m2)Huquqiy hujjatga asosan‎AmaldaOʻzboshimchalik bilan egallanganRuxsat etilgan foydalanish asosiy turi Yer uchastkasi bahosi (soʻm) Servitut haqida maʼlumotYer uchastkasi bahosi (soʻm)Koʻp yillik daraxtlar soni‎‎‎‎‎‎‎‎‎‎‎‎‎‎‎‎‎‎‎‎_______________________‎‎‎_____________________________(ijrochi lavozimi)‎‎‎(F.I.O.)Obyekt boʻyicha qoʻshimcha maʼlumotlarni “davreestr.uz” veb-sayti orqali olish imkoniyati mavjud.‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎ _____________________________________________________________________(Davlat kadastrlari palatasi filiali nomi yoki kadastr muhandisining familiyasi, ismi, otasining ismi)KOʻP KVARTIRALI TURAR JOYDA JOYLASHGAN NOTURAR JOYNING KADASTR PASPORTI‎(kadastr yigʻmajildidan koʻchirma)Varaq №Jami varaqlar soni №‎‎‎‎‎‎‎‎‎‎‎‎‎‎‎‎‎‎‎‎Kadastr yigʻmajildi shakllantirilgan sanaKadastr pasporti berilganSanaRaqamiI. Manzil haqida maʼlumotlarKadastr raqamiJoylashgan joyiII. Obyekt tavsifiObyekt nomiObyekt foydalanish maqsadiObyekt joylashgan binoning qavatlar soniJoylashgan qavatiUmumiy maydoni, (m2)Foydali maydoni, (m2)Xonalar soni Oʻzboshimcha qurilma maydoni,(m2)Oʻzboshimchalik bilan egallangan yer maydoni (m2)Kadastr qiymati (soʻm)Baholash sanasiQoʻshimcha maʼlumotlar_______________________‎‎‎_____________________________(ijrochi lavozimi)‎‎‎(F.I.O.)Obyekt boʻyicha qoʻshimcha maʼlumotlarni “davreestr.uz” veb-sayti orqali olish imkoniyati mavjud.‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎ _____________________________________________________________________(Davlat kadastrlari palatasi filiali nomi yoki kadastr muhandisining familiyasi, ismi, otasining ismi)QURILISHI TUGALLANMAGAN OBYEKTNING‎KADASTR PASPORTI‎(kadastr yigʻmajildidan koʻchirma)Varaq №Jami varaqlar soni №‎‎‎‎‎‎‎‎‎‎‎‎‎‎‎‎‎‎‎‎Kadastr yigʻmajildi shakllantirilgan sanaKadastr pasporti berilganSanaRaqamiI. Manzil haqida maʼlumotlarYer uchastkasining kadastr raqamiJoylashgan joyiII. Yer uchastkasi tavsifiYer maydoni, (m2)Huquqiy hujjatga asosan‎AmaldaOʻzboshimchalik bilan egallanganRuxsat etilgan foydalanish asosiy turi Yer uchastkasi bahosi (soʻm)Servitut haqida maʼlumotQoʻshimcha maʼlumotlarIII. Bino va inshootlar tavsifiObyekt nomiObyekt foydalanish maqsadi Binolar soniUmumiy maydoni (m2)Inshootlar soniUmumiy maydoni (m2)Loyihasiz qurilgan qurilmalar soniUmumiy maydoni (m2)Loyihadan tashqari qurilmalar soniUmumiy maydoni (m2)Tugallanganlik foizi (%)Asoslovchi hujjatKoʻp yillik daraxtlar soni‎‎‎‎‎‎‎‎‎‎‎‎‎‎‎‎‎‎‎‎_______________________‎‎‎_____________________________(ijrochi lavozimi)‎‎‎(F.I.O.)Obyekt boʻyicha qoʻshimcha maʼlumotlarni “davreestr.uz” veb-sayti orqali olish imkoniyati mavjud.‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎ _____________________________________________________________________(Davlat kadastrlari palatasi filiali nomi yoki kadastr muhandisining familiyasi, ismi, otasining ismi)KOʻP YILLIK DARAXTNING‎KADASTR PASPORTI‎(kadastr yigʻmajildidan koʻchirma)Varaq №Jami varaqlar soni №‎‎‎‎‎‎‎‎‎‎‎‎‎‎‎‎‎‎‎‎Kadastr yigʻmajildi shakllantirilgan sanaKadastr pasporti berilganSanaRaqamiI. Manzil haqida maʼlumotlarYer uchastkasining kadastr raqamiJoylashgan joyiII. Yer uchastkasi tavsifiYer maydoni, (m2)Huquqiy hujjatga asosan‎AmaldaOʻzboshimchalik bilan egallanganRuxsat etilgan foydalanish asosiy turi Yer uchastkasi bahosi (soʻm)Servitut haqida maʼlumotQoʻshimcha maʼlumotlarIII. Koʻp yillik daraxtlar tavsifi ‎ ‎‎‎‎‎‎‎‎‎‎‎‎‎‎‎‎‎‎‎_______________________‎‎‎_____________________________(ijrochi lavozimi)‎‎‎(F.I.O.)Obyekt boʻyicha qoʻshimcha maʼlumotlarni “davreestr.uz” veb-sayti orqali olish imkoniyati mavjud.‎ ‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎‎ ________________________________________________________________________________(Davlat kadastrlari palatasi filiali nomi yoki kadastr muhandisining familiyasi, ismi, otasining ismi)MAXSUS INSHOOTNING KADASTR PASPORTI‎(kadastr yigʻmajildidan koʻchirma)Kadastr yigʻmajildi shakllantirilgan sana Kadastr yigʻmajildi shakllantirilgan sanaSana Raqami I. Manzil haqida maʼlumotlarObyekt nomi Yer uchastkasining kadastr raqami Joylashgan joyi II. Yer uchastkasi tavsifiYer maydoni, (m2)Huquqiy hujjatga asosanAmaldaOʻzboshimchalik bilan egallanganRuxsat etilgan foydalanish asosiy turiYer uchastkasi bahosi (soʻm)Servitut haqida maʼlumotKoʻp yillik daraxtlar soniIII. Inshootlar tavsifiInshootning nomiInshootning foydalanish maqsadiKadastr raqamiInshootlar soniUmumiy qurilish osti maydoni(m2)Umumiy foydali maydoni(m2)Foydali maydoni (yashash maydoni),(m2)jamiOʻzboshimchalik bilan qurilgan imoratlarjamiKadastr qiymati (soʻm)Baholash sanasiQoʻshimcha maʼlumotlar____________________________________________________(ijrochi lavozimi)(F.I.O.)Obyekt boʻyicha qoʻshimcha maʼlumotlarni “davreestr.uz” veb-sayti orqali olish imkoniyati mavjud. NAMUNAYer uchastkasi chegaralarini aniqlash va kelishish‎DALOLATNOMASI20__ yil “___” _____________‎‎___________________ tumani (shahri)Biz, _________________________________________________________________(tuman, shahar filiali yoki kadastr muhandisi nomi)_____________________________________________________________________‎_____________________________________________________________________(ijrochining lavozimi, familiyasi, ismi, otasining ismi yoki kadastr muhandisining nomi)va yer uchastkasining huquq egasi_____________________________________________________________________ ‎(yuridik shaxs vakilining lavozimi, familiyasi, ismi, otasining ismi_____________________________________________ quyidagilarni aniqladik.yoki jismoniy shaxsning familiyasi, ismi, otasining ismi)‎‎‎‎‎Yer uchastkasi ______________________________________________ joylashgan.(joylashgan manzili)Yer uchastkasining kadastr raqami _______________________________________‎____________________________________________ ga ________ga yer uchastkasi(yuridik shaxsning nomi yoki jismoniy shaxsning familiyasi, ismi, otasining ismi)_____________________________________________________________________(yer uchastkasi berilgan yoki unga boʻlgan huquqning oʻtishi toʻgʻrisida hujjat nomi, sanasi, raqami)muvofiq ________________________________________ huquqi bilan berilgan,(yer uchastkasini berish maqsadi, huquq turi)amalda yer uchastkasining maydoni ________ ga ni tashkil qiladi.Yer uchastkasi _________________ maqsadida foydalanilmoqda, uning ekin yeri_______ ga, bogʻ ______ ga, uzumzor _____ ga, tutzor ______ ga, yaylov ______ ga,qurilish ostidagi va hovli yerlari _______ ga, boshqa yerlar ______ ga.Yer uchastkasiga boʻlgan huquqning cheklanishi _____________________________‎‎‎‎‎‎‎‎‎‎‎(hujjat nomi, cheklash mazmuni)_____________________________________________________________________Yer uchastkasida _______________________________________________________(hujjat nomi, muhofaza zonasi belgilangan obyekt turi, muhofaza_____________________________________________________________________zonasining maydoni, foydalanish sharti)Yer uchastkasini baholash natijalari toʻgʻrisidagi maʼlumotlar _____________ _____________________________________________________________________Yer uchastkasi chegaralarining taʼrifi ___________________________________ _____________________________________________________________________Yer uchastkasi chegaralari boʻyicha yer uchastkasiga boʻlgan huquq egasining va chegaradosh yer uchastkalariga boʻlgan huquq egalarining _____________________(eʼtirozlari yoʻq / quyidagi eʼtirozlari mavjud)_____________________________________________________________________Yer uchastkasining boshqa xususiyatlari ___________________________________Mazkur dalolatnomaga uning ajralmas qismi sifatida yer uchastkasining ___________________ masshtabdagi kadastr rejasi ilova qilinmoqda.Filial muhandisi /‎kadastr muhandisi ____________________________________________________‎‎‎(ijrochining lavozimi, imzosi, familiyasi, ismi, otasining ismi)Yer uchastkasiga boʻlgan huquq egasi____________‎(imzo)_________________________________‎(familiyasi, ismi, otasining ismi)Chegaradosh yer uchastkalariga‎boʻlgan huquq egalari‎‎‎‎‎‎‎‎‎‎‎‎‎‎‎‎‎‎‎‎1. ________________________________________________________________(imzo)(familiyasi, ismi, otasining ismi)2. ________________________________________________________________(imzo)(familiyasi, ismi, otasining ismi)3. ________________________________________________________________(imzo)(familiyasi, ismi, otasining ismi)‎‎‎‎‎‎‎‎‎‎‎‎‎‎‎‎‎‎‎‎ 1. Vazirlar Mahkamasining “Oʻzbekiston Respublikasida binolar va inshootlar davlat kadastrini yuritish toʻgʻrisida” 1997-yil 2-iyundagi 278-son qarori. 2. Vazirlar Mahkamasining “Oʻzbekiston Respublikasida davlat yer kadastrini yuritish toʻgʻrisida” 1998-yil 31-dekabrdagi 543-son qarori. 3. Vazirlar Mahkamasining “Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi faoliyatini tashkil etish toʻgʻrisida” 2004-yil 19-oktabrdagi 483-son qaroriga 7-ilovaning 2-bobi 1 va 2-bandlari (Oʻzbekiston Respublikasi QHT, 2004-y., 42-son, 446-modda). 4. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Vazirlar Mahkamasining “Koʻchmas mulkka boʻlgan huquqlarni davlat roʻyxatidan oʻtkazish tartibini takomillashtirish toʻgʻrisida” 2014-yil 7-yanvardagi 1-son qarori)” 2014-yil 3-iyundagi 138-son qaroriga ilovaning 3 va 4-bandlari (Oʻzbekiston Respublikasi QHT, 2014-y., 23-son, 269-modda). 5. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Vazirlar Mahkamasining “Kadastr hujjatlarini tayyorlash boʻyicha davlat xizmatlari narxlarini belgilashda tabaqalashtirilgan yondashuv tartibini takomillashtirish toʻgʻrisida” 2014-yil 10-iyuldagi 186-son qarori)” 2014-yil 6-noyabrdagi 309-son qaroriga ilovaning 1-bandi (Oʻzbekiston Respublikasi QHT, 2014-y., 46-son, 551-modda). 6. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Yerlarni muhofaza qilish va ulardan oqilona foydalanish borasida nazoratni kuchaytirish, geodeziya va kartografiya faoliyatini takomillashtirish, davlat kadastrlari yuritishni tartibga solish chora-tadbirlari toʻgʻrisida” 2017-yil 31-maydagi PF-5065-son Farmoni va Oʻzbekiston Respublikasi Prezidentining “Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi faoliyatini yanada takomillashtirish chora-tadbirlari toʻgʻrisida” 2017-yil 31-maydagi PQ-3024-son qarori)” 2017-yil 29-avgustdagi 679-son qaroriga ilovaning 3 va 4-bandlari (Oʻzbekiston Respublikasi QHT, 2017-y., 35-son, 931-modda).